Μαλάλα: η έφηβη που έγινε παγκόσμιο Σύμβολο Ειρήνης - Queen.gr\nΣτα 15 της πλήρωσε τον αγώνα της για το δικαίωμα των κοριτσιών στην εκπαίδευση, με μια σφαίρα στο κεφάλι. Σήμερα, η 17χρονη Μαλάλα Γιουσαφζάι από το Πακιστάν, είναι η νεότερη νικήτρια του Νόμπελ Ειρήνης και ένα παγκόσμιο σύμβολο ειρηνικής διαμαρτυρίας.\n«Μόρφωση για κάθε αγόρι και κορίτσι στον κόσμο. Το να κάθομαι σ΄ ένα θρανίο και να διαβάζω τα βιβλία μου με όλες τις φίλες μου από το σχολείο είναι δικαίωμά μου. Το να βλέπω κάθε μα κάθε ανθρώπινο πλάσμα μ΄ ένα χαμόγελο ευτυχίας είναι η ευχή μου. Με λένε Μαλάλα. Ο κόσμος μου άλλαξε, μα εγώ όχι». Η σφαίρα των Ταλιμπάν την βρήκε στο κεφάλι, στις 9 Οκτωβρίου του 2012 την ώρα που επεστρεφε στο σπίτι της με το σχολικό. Αφορμή, για την απόπειρα δολοφονίας, ένα κείμενο που είχε αναρτήσει online, στο οποίο απέδιδε ευθύνες στους Ταλιμπάν- ότι περιορίζουν την πρόσβαση των κοριτσιών στην εκπαίδευση, γιατί παρερμηνεύουν το Ισλάμ. Το νεαρό κορίτσι μεταφέρθηκε τότε στο Μπέρμινγκχαμ, όπου σήμερα ζει με τον πατέρα της και υποβλήθηκε σε χειρουργική επέμβαση.\nΕνα χρόνο μετά τον πυροβολισμό, στις 12 Ιουλίου 2013, στα δέκατα έκτα γενέθλιά της, η Μαλάλα σε ομιλία της στον ΟΗΕ δηλώνει: «Ούτε καν μισώ τον Ταλιμπάν που με πυροβόλησε. Ακόμη και αν είχα όπλο στο χέρι μου και αυτός στεκόταν μπροστά μου, δεν θα τον πυροβολούσα» λέει και γίνεται φαβορί για το περσινό Νόμπελ Ειρήνης, το οποίο τέλει απονεμήθηκε στον Οργανισμό για την Απαγόρευση των Χημικών Όπλων. Λίγες μέρες πριν ανακοινωθούν τα Νόμπελ Ειρήνης, καλεσμένη στο Daily Show, είχε αφήσει άφωνο τον παρουσιαστή της εκπομπής, Τζον Στιούαρτ. Όταν εκείνος τη ρώτησε πώς αντέδρασε όταν κατάλαβε ότι οι Ταλιμπάν ήθελαν να την σκοτώσουν, εκείνη απάντησε\n«Ξεκίνησα να το σκέφτομαι και σκεφτόμουν ότι οι Ταλιμπάν απλά θα έρθουν και θα με σκοτώσουν. Και μετά είπα "αν έρθουν, τι θα κάνεις Μαλάλα;" Και μετά απάντησα στον εαυτό μου "Μαλάλα πάρε ένα παπούτσι και χτύπα τον". Και μετά είπα "αν χτυπήσεις τον Ταλιμπάν με ένα παπούτσι, τότε δεν υπάρχει διαφορά ανάμεσα σε σένα και τον Ταλιμπάν. Δεν πρέπει να φερόμαστε στους άλλους με σκληρότητα, πρέπει να πολεμάς τους άλλους μέσα από την ειρήνη, μέσα από το διάλογο, μέσα από την εκπαίδευση". Και μετά είπα ότι θα του πω πόσο σημαντική είναι η εκπαίδευση και πως "θέλω εκπαίδευση και για τα δικά σου παιδιά". Και θα του πω "αυτό είναι αυτό που θέλω, τώρα κάνε ό,τι νομίζεις".». Την ίδια χρονιά, της απονέμεται το Βραβείο Ζαχάρωφ και η ανώτατη διάκριση της Διεθνούς Αµνηστίας, το Ambassador of Conscience Award.\n«Ένα παιδί, ένας δάσκαλος, ένα βιβλίο και ένα μολύβι μπορούν να αλλάξουν τον κόσμο» είναι ο υπότιτλος του βιβλίου «Με λένε Μαλάλα» (εκδ. Πατάκη, μετάφρ. Αύγουστος Κορτώ) που φέρει την υπογραφή της έφηβης κοπέλας. Στην ιστορία ελπίδας που αφηγείται η ίδια με τη βοήθεια, της δημοσιογράφου των Sunday Times, Κριστίνα Λαμπ, ρίχνει φως στο σκοταδισμό του Πακιστάν. Αν και αντιμετωπίζεται ως ηρωίδα παγκοσμίως, καθώς ορθώνει το ανάστημά της στους Ταλιμπάν, μια μερίδα ανθρώπων στο Πακιστάν πιστεύει ότι η ίδια είναι «δημιούργημα της Δύσης». Θεωρεί ότι επίθεση εναντίον της ήταν σκηνοθετημένη για να δημιουργηθεί ένα σύμβολο για τη Δύση. Αποτέλεσμα; Πέρσι τον Νοέμβριο, το βιβλίο της απαγορεύται σε 40.000 σχολεία του Πακιστάν.\n«Η μέρα όπου άλλαξαν όλα ήταν μια Τρίτη: η 9η Οκτωβρίου του 2012. Δεν ήταν και η καλύτερη μέρα του χρόνου έτσι κι αλλιώς, καθώς βρισκόμασταν στα μισά των εξετάσεων του σχολείου, αν κι εμένα ως διαβαστερό κορίτσι δε με πείραζε και τόσο όσο άλλες συμμαθήτριές μου. Για μας τα κορίτσια, η πόρτα εκείνη ήταν σαν μια μαγική είσοδος στον δικό μας ξεχωριστό κόσμο. Καθώς τη διαβαίναμε χοροπηδώντας, πετούσαμε τις μαντίλες στον αέρα σαν τον άνεμο που φυσά τα σύννεφα πέρα για να βγει ο ήλιος, κι έπειτα ανεβαίναμε τρέχοντας μπουλούκι τα σκαλιά».\n«Στο Πακιστάν οι μεντρεσέδες είναι ένα είδος πρόνοιας, καθώς παρέχουν δωρεάν σίτιση και στέγαση αλλά η διδασκαλία που προσφέρουν δεν ακολουθεί το κανονικό πρόγραμμα εκπαίδευσης. Τα αγόρια αποστηθίζουν το Κοράνι, ταλαντευόμενα μπρος πίσω καθώς το απαγγέλλουν. Μαθαίνουν ότι η επιστήμη και η λογοτεχνία είναι πράγματα ανύπαρκτα, ότι ποτέ δεν υπήρξαν δεινόσαυροι, κι ότι ο άνθρωπος ουδέποτε πήγε στο φεγγάρι»\n«Όταν γεννήθηκα, οι συγχωριανοί μας συλλυπήθηκαν τη μητέρα μου και κανείς δε συνεχάρη τον πατέρα μου. Έφτασα στον κόσμο την αυγή, την ώρα που έσβηνε το τελευταίο αστέρι. Εμείς οι Παστούν το θεωρούμε καλό οιωνό. Ο πατέρας μου δεν είχε χρήματα για νοσοκομείο ή μαμή, κι έτσι μια γειτόνισσα βοήθησε στη γέννα μου. Το πρώτο παιδί των γονιών μου είχε γεννηθεί νεκρό, μα εγώ βγήκα κλωτσώντας και στριγκλίζοντας. Γεννήθηκα κορίτσι σε μια χώρα όπου πανηγυρίζουν την έλευση ενός γιού με πυροβολισμούς, ενώ οι κόρες κρύβονται πίσω από μια κουρτίνα, κι ο ρόλος τους στη ζωή είναι απλώς το μαγείρεμα και η αναπαραγωγή. Για τους περισσότερους Παστούν η γέννηση μιας κόρης είναι μέρα θλίψης»\n«Το να φοράς μπούρκα είναι σαν να περπατάς σκεπασμένη με ένα μεγάλο υφασμάτινο κλουβί με μονάχα μια γρίλια για να βλέπεις, ενώ τις μέρες που έχει καύσωνα η μπούρκα είναι ζεστή σαν φούρνος. Εγώ τουλάχιστον δε χρειάστηκε να φορέσω ποτέ»\n«Οι άντρες του Φαζλουλάχ απαγόρευσαν στους εθελοντές γιατρούς να κάνουν εμβόλια πολυομελίτιδας, λέγοντας ότι ο εμβολιασμός είναι αμερικάνικη συνωμοσία για να μείνουν οι γυναίκες στείρες, ώστε οι κάτοικοι του Σουάτ να εκλείψουν. "Το να θεραπεύσεις μια αρρώστια πριν εκδηλωθεί είναι αντίθετο με το νόμο της σαρία" δήλωσε ο Φαλζουλάχ στο ραδιόφωνο. "Δε θα ξαναδείτε ούτε ένα παιδί να πίνει έστω και μια σταγόνα από το εμβόλιο απ΄ άκρη σ άκρη στο Σουατ"»


Ο Μακρόν στην Ελλάδα Live: Λεπτό προς λεπτό η επίσκεψη Μακρόν - Ειδήσεις\nNewsit / Πολιτική / Ο Μακρόν στην Ελλάδα Live: Λεπτό προς λεπτό η επίσκεψη Μακρόν\nΟ Μακρόν στην Ελλάδα Live: Λεπτό προς λεπτό η επίσκεψη Μακρόν\nΔημοσιεύθηκε: 07/09/2017 18:50\nΕΝΗΜΕΡΩΘΗΚΕ: 07/09/2017 22:45\n- Σε εξέλιξη το επίσημο δείπνο προς τιμήν του Γάλλου προέδρου, στο Προεδρικό Μέγαρο - Εντυπωσιακή η Μπριζίτ Τρονιέ με κόκκινο φόρεμα! Total black look από την Μπέτυ Μπαζιάνα! - Παρόντες και ο Κυριάκος Μητσοτάκης με την σύζυγό του, Μαρέβα - Νωρίτερα, ο πρόεδρος της Γαλλίας αποθέωσε την Ελλάδα στην ομιλία του στην Πνύκα και ανέπτυξε την πρότασή του για ολοκληρωτική αλλαγή στην Ευρώπη - Άγριο ξύλο μελών της ΛΑΕ με τα ΜΑΤ πριν την ομιλία του Μακρόν! - Επίσκεψη Μακρόν... λεπτό προς λεπτό! Ζωντανά όσα συμβαίνουν στο live blogging του newsit.gr\nΟ Μακρόν στην Ελλάδα… day one! Ο Γάλλος προέδρος πραγματοποιεί την πρώτη του επίσημη επίσκεψη στη χώρα μας, μετά την εκλογή του. Η σύζυγός του και μια σειρά Γάλλων επιχειρηματιών τον συνοδεύουν, με το πρόγραμμα να είναι πλούσιο! Κάπως έτσι, η επίσκεψη Μακρόν, όπως είναι λογικό, επισκιάζει οτιδήποτε άλλο στην ειδησεογραφία.\nΜακρόν στην Ελλάδα… η αρχή!\nΤον Γάλλο πρόεδρο, νωρίτερα, υποδέχτηκε στο αεροδρόμιο Ελευθέριος Βενιζέλος, ο Δημήτρης Τζανακόπουλος. Αμέσως μετά, τον Εμανουέλ Μακρόν υποδέχτηκε ο πρόεδρος της Δημοκρατίας, Προκόπης Παυλόπουλος, στο Προεδρικό Μέγαρο.\nΟι δυο τους προχώρησαν σε κοινές δηλώσεις. “Η Ελλάδα θα εκπληρώσει, στο ακέραιο, τις υποχρεώσεις που έχει αναλάβει”, τόνισε ο Προκόπης Παυλόπουλος, κατά την υποδοχή. Δείτε εδώ όσα συνέβησαν στην συνάντηση.\nΣτην συνέχεια τον Γάλλο πρόεδρο υποδέχτηκε στο Μέγαρο Μαξίμου ο πρωθυπουργός, Αλέξης Τσίπρας. Οι δηλώσεις των δύο ανδρών (σ.σ. διαβάστε τις αναλυτικά εδώ) μονοπώλησαν το ενδιαφέρον, όμως υπήρξε και ένα… απρόοπτο!\nΤην ίδια ώρα, χρέη “ξεναγού” είχε αναλάβει η σύζυγος του Αλέξη Τσίπρα, Μπέτυ Μπαζιάνα. Και όχι για… όποια κι όποια, αλλά για την Πρώτη Κυρία της Γαλλίας, Μπριζίτ Τρονιέ. Η οποία για μία ακόμη φορά τράβηξε πάνω της όλα τα βλέμματα!\nΠαρακολουθήστε ζωντανά όλα όσα συμβαίνουν κατά την διάρκεια της επίσκεψης του Γάλλου προέδρου, μέσα από το live blogging του newsit.gr


Φθηνές πτήσεις προς Σφαξ Ελ Μάου στη Skyscanner\nΕννοούσατε πτήσεις από Σφαξ Ελ Μάου;\nΒρείτε γρήγορα και online φθηνά αεροπορικά εισιτήρια προς Σφαξ Ελ Μάου. Η αναζήτηση φθηνών εισιτηρίων δεν ήταν ποτέ μέχρι τώρα εύκολη υπόθεση! Με τη Skyscanner όμως μπορείτε να βρείτε online, σε δευτερόλεπτα, χαμηλές τιμές αεροπορικών εισιτηρίων προς Σφαξ Ελ Μάου. Η πολυβραβευμένη στην Ευρώπη μηχανή αναζήτησης πτήσεων Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) φθηνά αεροπορικά εισιτήρια σε πτήσεις προς το προορισμό της επιλογής του. Ελπίζουμε να μπορέσουμε να σας βοηθήσουμε να βρείτε τις δικές σας προσφορές για Σφαξ Ελ Μάου!\nΣτο παράθυρο αναζήτησης επιλέγετε τον προορισμό σας, τις ημερομηνίες που θέλετε να ταξιδέψετε, τον αριθμό εισιτηρίων καθώς και την κατηγορία θέσης που προτιμάτε και κατόπιν κάνετε κλικ στο κουμπί 'Αναζήτηση'. Στη συνέχεια, η Skyscanner αναζητά σε χιλιάδες αεροπορικές εταιρείες και online ταξιδιωτικά πρακτορεία, συγκρίνει και εμφανίζει σε δευτερόλεπτα τις διαθέσιμες πτήσεις ταξινομημένες ανά κόστος εισιτηρίου.Τέλος, μεταφέρεστε κατευθείαν στην ιστοσελίδα της αεροπορικής εταιρείας ή του ταξιδιωτικού πρακτορείου για να ολοκληρώσετε την κράτηση των αεροπορικών σας εισιτηρίων προς Σφαξ Ελ Μάου απευθείας με αυτούς. Και είστε έτοιμοι να ταξιδέψετε! Χωρίς προμήθεια, χωρίς κρυφές επιπλέον χρεώσεις!\nΕάν δεν έχετε συγκεκριμένες ημερομηνίες στις οποίες θέλετε να ταξιδέψετε προς Σφαξ Ελ Μάου, η Skyscanner σας παρέχει πάντοτε τη δυνατότητα αναζήτησης και σύγκρισης των προσφορών σε πτήσεις κατά τη διάρκεια ολόκληρου μήνα καθώς και ολόκληρου του έτους! Απλά επιλέξτε ' Ολόκληρος μήνας' ή 'Ολόκληρο έτος' για να δείτε το εύρος των τιμών ανά μήνα ή έτος αντίστοιχα. Έτσι βρίσκετε πάντα τη προσφορά που σας ταιριάζει! για όσους θέλετε να προγραμματίσετε κάθε λεπτομέρεια γύρω από το ταξίδι σας προς Σφαξ Ελ Μάου, η Skyscanner συγκρίνει και βρίσκει προσφορές σε ξενοδοχεία και πακέτα διακοπών καθώς και χαμηλές τιμές στις ενοικιάσεις αυτοκινήτων.\nΑεροδρόμια κοντά σε Σφαξ Ελ Μάου\nαφίξεις και αναχωρήσεις Σφαξ Ελ Μάου\n241 χλμ από Σφαξ Ελ Μάου\n95 χλμ από Σφαξ Ελ Μάου\n108 χλμ από Σφαξ Ελ Μάου\n116 χλμ από Σφαξ Ελ Μάου\n155 χλμ από Σφαξ Ελ Μάου\nΑεροδρόμια Σφαξ Ελ Μάου\nΠοιοι ταξιδεύουν για Σφαξ Ελ Μάου


Πατ Μπριν: "Οι Χώρες Που Δεν Αγκαλιάζουν Την Καινοτομία Θα Εξατμιστούν" - Dianeosis\nΜία συνέντευξη με τον Πατ Μπριν, υπουργό Εμπορίου, Απασχόλησης, Επιχειρήσεων, Ευρωπαϊκής Ψηφιακής Ενιαίας Αγοράς και Προστασίας Δεδομένων της Ιρλανδίας.\nΟΠατ Μπριν είναι o Ιρλανδός υπουργός Εμπορίου, Απασχόλησης, Επιχειρήσεων, Ευρωπαϊκής Ψηφιακής Ενιαίας Αγοράς και Προστασίας Δεδομένων. Τον συναντήσαμε στη Βουλή, σε ένα διάλειμμα κάποιων ψηφοφοριών, και του ζητήσαμε να μας μιλήσει για τον ρόλο των εξαγωγών στην ανάπτυξη της χώρας του, στο πλαίσιο της έρευνας της διαΝΕΟσις για τις άμεσες ξένες επενδύσεις στην χώρα του.\nΠοιος είναι ο ρόλος των εξαγωγών στην ανάπτυξη της χώρας σας;\nΟι δύο βασικές αγορές μας είναι οι Ηνωμένες Πολιτείες και το Ηνωμένο Βασίλειο. Συγκεκριμένα, το 13% των εξαγωγών μας αυτή τη στιγμή πάει στο Ηνωμένο Βασίλειο, περίπου 15% στις Ηνωμένες Πολιτείες και το 31% στην Ευρώπη. Εξάγουμε το 80% όσων παράγουμε και πρέπει αυτά τα προϊόντα να φεύγουν όσο πιο γρήγορα γίνεται από την Ιρλανδία. Μην ξεχνάτε πως παράγουμε τρόφιμα που θα μπορούσαν να ταΐσουν 36 εκατομμύρια ανθρώπους ενώ εμείς είμαστε 5 εκατομμύρια. Οι εξαγωγές τροφίμων ξεπερνούν τα 13 δισεκατομμύρια ευρώ. Αλλά δεν είναι μόνο τα τρόφιμα. Είμαστε η δεύτερη μεγαλύτερη εξαγωγική δύναμη σε υπολογιστές και τεχνολογία πληροφοριών στον κόσμο, η πέμπτη σε αγροτικά προϊόντα στον κόσμο και η δεύτερη σε ιατρικό υλικό στην Ευρώπη. Είκοσι χρόνια πριν η Ιρλανδία ήταν μια πολύ διαφορετική χώρα από αυτή που είναι σήμερα. Η τεχνολογία, αλλά και η γεωργία, η κτηνοτροφία και ο τουρισμός έπαιξαν μεγάλο ρόλο στην ανάκαμψη της οικονομίας μας.\nΠρέπει να ταξιδεύετε πολύ.\nΨάχνουμε συνεχώς για νέες αγορές. Αυτό κάναμε και πριν από το Brexit, αλλά τώρα πολύ περισσότερο. Γύρισα πρόσφατα όλη τη Λατινική Αμερική κάτω από αντίξοες συνθήκες γιατί δεν υπάρχουν απευθείας πτήσεις από τη μία πρωτεύουσα στην άλλη. Το να ταξιδεύει όμως κάποιος που βρίσκεται στη θέση μου είναι πολύ σημαντικό γιατί βλέπει από κοντά πως λειτουργούν οι άλλες χώρες και μαθαίνει από αυτές. Να σκεφτείτε πως πριν από τρία χρόνια δεν υπήρχε ούτε μία απευθείας αεροπορική σύνδεση ανάμεσα στην Ιρλανδία και την Κίνα και τώρα έχουμε απευθείας πτήσεις με τη Σενζέν, το Χόνγκ Κόνγκ και το Πεκίνο.\nΈχουμε αποφασίσει να επενδύσουμε τα επόμενα χρόνια στην Ιρλανδία στην ψηφιακή αγορά, είτε πρόκειται για την τεχνητή νοημοσύνη είτε σε κάτι άλλο. Οι χώρες που δεν αγκαλιάζουν την καινοτομία θα μείνουν πίσω, θα "εξατμιστούν".\nΤο ζήτημα της παραβίασης των ανθρωπίνων δικαιωμάτων στην Κίνα σας απασχολεί; Η το παραβλέπετε γιατί οι επενδύσεις είναι πιο σημαντικές για τη χώρα σας;\nΠάντα έχουμε ψηλά στην ατζέντα μας το ζήτημα των ανθρωπίνων δικαιωμάτων και το θέτουμε συχνά και σε επίπεδο πρωθυπουργών αλλά και υπουργών, συγχρόνως όμως πρέπει να σκεφτόμαστε πως είναι αναγκαίο για εμάς να ανοιγόμαστε σε νέες μεγάλες αγορές, δεν πρέπει να απομονωνόμαστε. Έχουμε συμφωνίες ελεύθερου εμπορίου με πολλές χώρες και σήμερα μας απασχολεί πολύ το ζήτημα της ψηφιακής τεχνολογίας που κυριαρχεί παγκοσμίως. Οι αλλαγές που θα δούμε σε αυτόν τον τομέα θα είναι ραγδαίες τα επόμενα 5-10 χρόνια, πολύ πιο γρήγορες από αυτές που είδαμε τα τελευταία 20-30 χρόνια. Αυτό που παρατηρούμε σήμερα είναι απίστευτο. Για πολλά χρόνια η Ευρώπη "εξήγε" τους πιο ταλαντούχους ανθρώπους της στη Σίλικον Βάλεϊ και την Κίνα. Τώρα πια νομίζω πως αντιλαμβάνεται πως μπορεί να ανταγωνιστεί και εκείνη στον χώρο αυτό την Κίνα και τις Ηνωμένες Πολιτείες. Για αυτό και έχουμε αποφασίσει να επενδύσουμε τα επόμενα χρόνια στην Ιρλανδία στην ψηφιακή αγορά, είτε πρόκειται για την τεχνητή νοημοσύνη είτε σε κάτι άλλο. Αυτό είναι πολύ σημαντικό γιατί οι χώρες που δεν αγκαλιάζουν την καινοτομία θα μείνουν πίσω, τολμώ να πω πως θα "εξατμιστούν". Πιθανότατα τα παιδιά που γεννιούνται σήμερα θα εργαστούν στο μέλλον σε δουλειές που δεν έχουν εφευρεθεί ακόμα! Εμείς το γνωρίζουμε αυτό και αποτελεί κομμάτι της κυβερνητικής πολιτικής μας. Σχεδιάζουμε την εθνική μας στρατηγική στη ψηφιακή τεχνολογία για τα επόμενα 10 χρόνια.\nΈχετε και μεγάλη διασπορά…\nΕβδομήντα εκατομμύρια Ιρλανδοί, που βρίσκονται σχεδόν παντού. Έτσι, οπουδήποτε και αν πας τους συναντάς. Τώρα μάλιστα η φήμη μας ταξιδεύει παντού γιατί είμαστε μια από τις πιο γρήγορα αναπτυσσόμενες οικονομίες στην Ευρώπη και όλοι με ρωτούν, είτε είμαι στο Ναϊρόμπι είτε στην Αίγυπτο είτε στη Νότια Αμερική, πώς τα έχουμε καταφέρει τόσο καλά στην οικονομία μας σε τόσο μικρό χρονικό διάστημα.\nΣας αιφνιδίασε το Brexit;\nΠολλά από τα προϊόντα μας περνούν από τη Βρετανία που λειτουργεί για εμάς ως επίγεια γέφυρα, γι’ αυτό και μας ανησυχεί το Brexit και δεν μπορούμε να καταλάβουμε γιατί οι Βρετανοί πήραν αυτήν την απόφαση. Αλλά είναι δικό τους θέμα. Ήταν στενοί μας σύμμαχοι ακόμα και όταν προέκυπταν διάφορα ζητήματα μέσα στην ΕΕ και φυσικά ήταν μαζί μας από την αρχή. Τώρα θα μείνουμε μόνοι μας. Γι’ αυτό και θέλουμε να διασφαλίσουμε πως με τις άλλες μικρές χώρες της ΕΕ θα σχηματίσουμε συμμαχίες, αυτό είναι πολύ σημαντικό για εμάς τώρα.\nΚαι πώς θα το κάνετε αυτό;\nΜετά το δημοψήφισμα, αυτό που κάναμε ως υπουργοί, ως αξιωματούχοι της κυβέρνησης και ως διπλωμάτες ήταν να ταξιδέψουμε σε ολόκληρη την Ευρώπη και να εξηγήσουμε την κατάστασή μας, να μιλήσουμε για τη Συμφωνία της Μεγάλης Παρασκευής και για το γεγονός πως δεν θα δεχθούμε να επιστρέψουμε στο παρελθόν και στα σκληρά σύνορα που είχαμε επί 30 χρόνια μεταξύ Βορρά και Νότου και σε μια κατάσταση που οδήγησε στο θάνατο 3.700 ανθρώπους στη Βόρεια Ιρλανδία. Και πιστεύω πως οι συνάδελφοί μας στην Ευρωπαϊκή Ένωση το κατάλαβαν αυτό και ιδιαίτερα οι χώρες της Ανατολικής Ευρώπης. Πιστεύω πως η στήριξη από τα κράτη-μέλη της ΕΕ είναι απόλυτη στο θέμα των διαπραγματεύσεων για την αποχώρηση του Ηνωμένου Βασιλείου.\nΣας σέβονται πολύ, είναι φανερό.\nΕίναι πολύ θετικό πως είμαστε, από το 1973, μέλος αυτής της μεγάλης οικογένειας των 450 εκατομμυρίων πολιτών και για εμάς ως κυβέρνηση η καρδιά μας χτυπά στην Ευρώπη, στο κέντρο της Ευρώπης. Η Ευρώπη ήταν πολύ καλή προς εμάς, η ενιαία αγορά ήταν πολύ καλή για εμάς και κοιτώντας τα στοιχεία όλα αυτά τα χρόνια παρατηρεί κανένας πόσο αυξήσαμε τις εξαγωγές προς την Ευρώπη όλα αυτά τα χρόνια.\nΠοιο είναι το μεγαλύτερο πρόβλημα που αντιμετωπίζει σήμερα η Ιρλανδία;\nΤο μεγαλύτερο πρόβλημά μας σήμερα είναι η έλλειψη κατοικιών και επενδύουμε πάνω από 5 δισεκατομμύρια σε αυτό. Φυσικά σχεδιάζουμε σε βάθος χρόνου, για τα επόμενα 15 χρόνια δηλαδή, και κάνουμε επενδύσεις σε έργα υποδομής ώστε να μην επαναλάβουμε τα λάθη του παρελθόντος που μας οδήγησαν να χάσουμε την ανεξαρτησία μας στα θέματα της οικονομίας. Όπως οργανώνουμε και ένα σχέδιο δράσης για τη δημιουργία νέων θέσεων εργασίας που θα είναι διασκορπισμένες σε ολόκληρη τη χώρα. Πρέπει συνεχώς να προσαρμοζόμαστε και να αλλάζουμε.\nΈσκο Άχο: Πώς Η Φινλανδία Δημιούργησε Μια Οικονομία Βασισμένη Στην Καινοτομία\nΈρευνα & Καινοτομία Στην Ελλάδα - Μια Μελέτη


Hearthstone: Nέο format, expansion και περισσότερα deck slots\nHome » News » eSports » Hearthstone: Nέο format, νέο expansion και περισσότερα deck slots\nHearthstone: Nέο format, νέο expansion και περισσότερα deck slots\nΗ άνοιξη του 2016 θα φέρει μεγάλες αλλαγές στο Hearthstone\nΗ άνοιξη του 2016 θα φέρει μεγάλες αλλαγές στο Hearthstone!\nH ομάδα του Hearthstone ανακοίνωσε πολλές καινούργιες προσθήκες και αλλαγές που θα γίνουν στο παιχνίδι φέτος την άνοιξη. Καταρχάς, θα προστεθεί ένα νέο format, το Standard. Aυτό το format είναι ιδανικό για νέους παίκτες ή για παλιούς που έχουν μείνει πολύ πίσω. Θα μπορείτε να παίξετε το Standard format σε duels, στο Casual και το Ranked play, αλλά όχι στην Arena, στα adventures και ενάντια στον Innkeeper. H διαφορά του Standard είναι ότι οι κάρτες, με τις οποίες θα μπορείτε να παίξετε, θα είναι μόνο οι Basic, οι Classic και οι κάρτες από τα expansions και τα adventures της φετινής και της περσινής χρονιάς (με λίγα λόγια, των δυο προηγούμενων χρόνων).\nΤι σημαίνει αυτό; Μιας και το Standard format θα ξεκινήσει την άνοιξη του 2016, δεν θα μπορείτε να παίξετε με τις κάρτες από expansion και adventure του 2014. Ξεχάστε δηλαδή τις κάρτες από το Curse of Naxxramas και το Gnomes versus Goblins. Για τον ίδιο λόγο, το Naxxramas και τα GvG packs θα αφαιρεθούν από το Shop εντελώς και πλέον θα μπορείτε να κάνετε craft τις κάρτες από αυτά τα δύο μόνο με dust. Όσοι έχετε αγοράσει έστω και το πρώτο wing του Curse of Naxxramas, θα μπορείτε να συνεχίσετε να παίζετε το adventure αυτό. Επιπλέον, όπως και σε άλλα card games, θα μπει το concept του έτους/χρονιάς στο Hearthstone, ώστε με την αλλαγή του χρόνου να αλλάζουν και oι κανόνες του Standard format. Επισήμως, λοιπόν, το 2016 είναι το Έτος του Κράκεν (Υear of the Kraken)!\nTο Standard θα είναι το format για όλα τα επίσημα τουρνουά, τουλάχιστον για το 2016. Το παλιό format του παιχνιδιού, που έχουμε συνηθίσει μέχρι τώρα, θα ονομάζεται Wild. Σε αυτό, θα μπορείτε να φτιάχνετε decks με όλες τις διαθέσιμες κάρτες που έχετε. Τέλος, στο Ranked play το Standard και το Wild θα έχουν ξεχωριστά ranks. Ωστόσο, στο τέλος του μήνα θα παίρνετε ένα chest ανάλογα με το καλύτερο rank που είχατε είτε στο Standard είτε στο Wild, οπότε μπορείτε να ασχοληθείτε με όποιο σας συμφέρει καλύτερα ή και με τα δύο, αν σας αρέσει!\nO Ben Brode εξηγεί σύντομα όλα τα νέα στοιχεία που θα προστεθούν μελλοντικά στο Hearthstone.\nΑκόμη, η Blizzard αποφάσισε να προσθέσει – επιτέλους! – θέσεις για επιπλέον decks (deck slots). Πλέον, θα μπορείτε να έχετε δύο decks για κάθε class, σύνολο δηλαδή 18 decks. Ο επικεφαλής της ομάδας του Ηearthstone, Ben Brode, αποκάλυψε ότι μία νέα σελίδα θα προστεθεί στο interface του παιχνιδιού για τα επιπλέον deck slots.\nTέλος, ανάμεσα σε όλα τα άλλα, αποκαλύφθηκε ότι θα προστεθεί νέο expansion την άνοιξη του 2016. Σας θυμίζουμε ότι τα expansions προσθέτουν πάνω από 100 νέες κάρτες στο παιχνίδι, οι οποίες μπορούν να αγοραστούν με gold ή με κανονικά χρήματα από τα καινούργια packs στο Shop. H Βlizzard συνεχίζει την τακτική του να βγάζει εναλλάξ expansion – adventure, οπότε μιας και το League of Explorers ήταν adventure, ήταν επόμενο να ακολουθήσει ένα expansion. Δεν γνωρίζουμε τίποτα ακόμα για το νέο expansion, αλλά σίγουρα θα μάθουμε πολλά πράγματα τους επόμενους μήνες.\nΈνα είναι σίγουρο: έρχονται μεγάλες και ενδιαφέρουσες αλλαγές στο Hearthstone φέτος!


Ο Τελευταίος Πειρασμός και τον Χριστό ξανασταυρώσαμε | ΑΠΟΚΑΛΥΨΗ\nΟ Τελευταίος Πειρασμός και τον Χριστό ξανασταυρώσαμε\nΣύμφωνα με μετρήσεις που έγιναν, η Κύπρος είναι μια από τις πιο «θρησκευόμενες» χώρες της Ευρωπαϊκής Ένωσης. Δεν είναι τυχαίο άλλωστε, που οι εκκλησίες μας κατακλύζονται αυτές τις μέρες με τους πιστούς.\nΔεν θεωρώ τον εαυτό μου θρήσκο, τουναντίον. Κάποια δε στενά και αγαπητά μου πρόσωπα νιώθω ότι ενοχλούνται μάλιστα, όποτε συζητούμε για θρησκευτικά ζητήματα. Αυτό το οποίο όμως πάντοτε θυμάμαι είναι ότι την Αγία Εβδομάδα και ιδιαιτέρως Μεγάλη Πέμπτη – Παρασκευή, πάντοτε είτε έβρεχε είτε είχε κακοκαιρία. Για πάνω από 20 χρόνια, εκτός εάν με απατά η μνήμη μου.\nΦέτος κοιτάω τον καθαρό γαλάζιο ουρανό και με πιάνει η κατάθλιψη. Είναι γιατί νιώθω ότι με όλα αυτά που κάνουμε και τον βίο τον οποίο διάγουμε, μας έχει απαρνηθεί και μας έχει αποκηρύξει και ο Θεός.\nΌταν πηγαίνεις πλέον σε εκκλησίες και σου θυμίζει εκθέσεις μόδας του Μιλάνου, όταν βλέπεις ιερωμένους να οδηγούν αυτοκίνητα από εκθέσεις αυτοκινητοβιομηχανίας, όταν έξω από αυτούς τους ναούς λατρείας και πίστης βρίσκεις καζαντούδκια, λουκουμάδες, σίταρους κλπ, όταν βλέπεις τους ανθρώπους να γίνονται ηθικά φτωχότεροι κάθε μέρα, που η μοναδική τους έννοια είναι η καλοπέραση, όταν βλέπεις τους πολιτικούς μας να κάνουν τον Ιούδα να φαίνεται αρχάγγελος, όταν βλέπεις ανθρώπους να ζουν σε μια δημοκρατία αλλά να μην έχουν ιδέα τι εστί δημοκρατία και να προτιμούν να βγαίνουν στις πλαζ παρά να ψηφίζουν και να επιλέγουν…πώς να μην βγει ο ήλιος… Πώς να βρέξει από τα ουράνια θυμίζοντάς μας ότι υπάρχει κάτι το ανώτερο, κάτι το θείο.\nΙκανοποιούμαστε όλοι με την ελπίδα ότι υπάρχει με τα θάνατον ζωή. Θεωρώντας και έχοντας την πεπλανημένη αντίληψη ότι δεν μας φτάνουν τα αίσχιστα που κάνουμε εν ζωή, θα μας περιμένουν να αποδημήσουμεν εις κύριον για να τα συνεχίσουμε.\nΚρίμα είναι…γιατί τις παλαιότερες δεκαετίες που δήθεν ήμασταν μη ευρωπαίοι, χωριάτες, αμόρφωτοι…ο άνθρωπος εργαζόταν όσες ώρες είχε φως και περνούσε με την οικογένειά του όλες τις υπόλοιπες. Οι καφετερίες δεν υπήρχαν, τα clubs, τα holidays στο εξωτερικό, τα ακριβά ρουχαλάκια, τα gadgets…και ήταν ευτυχισμένοι. Σε ένα κόσμο απλό, σε κοινωνίες ανθρώπινες, σε κοινωνίες ειλικρινείς. Κοινωνίες που παντιέρα είχαν το “Θρησκεία, Εργασία, Οικογένεια”.\nΓεμίσαμε μεγαλοπρεπείς ναούς μα και trendy καφετερίες. Γεμίσαμε ιερωμένους με ολόχρυσα και διαμαντένια κοσμήματα αλλά και ανθρώπους κενούς. Αντιμετωπίζοντας όλη αυτή τη μπόχα, όλη αυτή την θρησκευτική υποκρισία, όλη αυτή την πνευματική κρίση, είναι ώρες που προτιμάς να πεις «Είμαι Άθεος» παρά να ταυτιστείς με όλο αυτό και όλους αυτούς που βλέπεις.\nΓιατί και να ξαναρχόταν ο Χριστός στη Γη, πάλι θα τον σταυρώναμε. Πάλι θα τον βασανίζαμε. Πάλι θα τον περιθωριοποιούσαμε. Γιατί οι ψυχές μας είναι τόσο μολυσμένες, που πλέον φοβάμαι ότι τίποτε δεν μπορεί να φυτρώσει πάνω, πόσω μάλλον η ελπίδα.


Βικιπαίδεια:Υποψήφιοι διαχειριστές/CubicStar - Βικιπαίδεια\nΥποψηφιότητα χρήστη CubicStar (συζήτηση • συνεισφορά) για δικαιώματα διαχειριστή.\nΗ συζήτηση έχει ολοκληρωθεί. Υπάρχει αποδοχή για την παραχώρηση δικαιωμάτων διαχειριστή στην Ελληνική Βικιπαίδεια. --geraki (συζήτηση) 12:58, 18 Μαρτίου 2015 (UTC)\nΠροτείνω να δοθούν δικαιώματα διαχειριστή στον CubicStar, χρήστη με πολυετή εμπειρία και συνεισφορά στη Βικιπαίδεια. Είναι χρήστης με πολύ καλή γνώση των πολιτικών της Βικιπαίδειας, και αξιοπρεπέστατη και ευγενική συμπεριφορά σε όλα τα ζητήματα και συζητήσεις. Η συνεισφορά του και σε αυτό το πεδίο πιστεύω ότι μόνο ωφέλιμη θα είναι για την Βικιπαίδεια. --geraki (συζήτηση) 13:11, 9 Μαρτίου 2015 (UTC)\nΑποδέχομαι την πρόταση. Δεν ξέρω αν πρέπει να πω κάτι εκ των προτέρων, αλλά σε κάθε περίπτωση ευελπιστώ ότι θα γίνουν καίριες ερωτήσεις από τους χρήστες. --cubic[*]star 11:24, 9 Μαρτίου 2015 (UTC)\nΗ κοινότητα μπορεί να υποβάλλει ερωτήσεις στον υποψήφιο και μετά από δυο ημέρες ξεκινά η ψηφοφορία.\nΕρωτήσεις από την κοινότηταΕπεξεργασία\nΔηλαδή θα κρίνεις εσύ αν είναι καίριες οι ερωτήσεις;--Kalogeropoulos (συζήτηση) 12:19, 9 Μαρτίου 2015 (UTC)\nΔεν θα θέλαμε όλοι να είναι; --cubic[*]star 12:43, 9 Μαρτίου 2015 (UTC)\nΆλλο ρώτησα, αλλά δεν επιθυμείς να απαντήσεις. Κατανοώ--Kalogeropoulos (συζήτηση) 12:48, 9 Μαρτίου 2015 (UTC)\nΑν και συνεισφέρεις αρκετά χρόνια, η συνεισφορά δεν είναι τακτική, με μεγάλα κενά. Σε περίπτωση που εκλεγείς διαχειριστής, θα συνεισφέρεις πιο συχνά; --C Messier 13:37, 9 Μαρτίου 2015 (UTC)\nΚαθώς πριν λίγο καιρό, μόλις, η κοινότητα εξέλεξε καινούργιο διαχειριστή (Magioladitis), σε συνδυασμό με το γεγονός ότι δεν έχει υπάρξει κάποια αποχώρηση από τους "παλιούς", σε τί πιστεύεις ότι θα χρησίμευε η εκλογή ακόμη ενός διαχειριστή ?--Montjoie-Saint-Denis !!! συζήτηση 13:51, 9 Μαρτίου 2015 (UTC)\nΜιας και οι διαχειριστές εμπλέκονται κυρίως σε καταστάσεις που τα πράγματα ξεφεύγουν από έλεγχο, ποια η γνώμη σου για τις ενότητες από τις ιστορίες ως και την κριτική, στη σελίδα αυτή;\nΠιστεύεις πως οι διαχειριστές είναι «ηγέτες της Βικιπαίδειας»; ManosHacker 14:32, 9 Μαρτίου 2015 (UTC)\nΑν σου απευθυνόταν αυτή η παράκληση, ως διαχειριστή, τι θα έκανες; ManosHacker 19:21, 11 Μαρτίου 2015 (UTC)\nΣχόλιο, βάσει των απαντήσεων: Οι ερωτήσεις μου αφορούν εσένα, δεν με ενδιαφέρει μια απάντηση ως συμπέρασμα που συνάγεται βάσει λογικής. Θεωρώ πως στη δεύτερη ερώτηση αποφεύγεται η απάντηση. Στη δε πρώτη ο όρος ψυχολογική προσέγγιση είναι επιφανειακός. Πρόκειται για στοιχεία συναισθηματικής και κοινωνικής νοημοσύνης που ένας διαχειριστής θα ήθελα να αντιλαμβάνεται τη λεπτή τους υφή, ακόμη κι αν διαλέγει να είναι bold. Από την άλλη θεωρώ πως οι ερωτήσεις μου είναι δύσκολες πάντα και σε όλους και πιο πολύ τις θεωρώ τροφή για σκέψη του ερωτώμενου. Καλή επιτυχία. ManosHacker 20:57, 9 Μαρτίου 2015 (UTC)\nΠέρα από την εφαρμογή της πολιτικής και τα κοινά καθήκοντα όλων των διαχειριστών, υπάρχουν κάποιοι ιδιαίτεροι τομείς/προσανατολισμός του ενδιαφέροντος/ενασχόλησης σου, στους οποίους θα συνδράμεις αποτελεσματικά έχοντας διαχειριστικές ικανότητες; Μια παράθεση κάποιων σκέψεων που έχεις επομένως. Gts-tg (συζήτηση) 16:03, 9 Μαρτίου 2015 (UTC)\nΜια και ο ρυθμός των ερωτήσεων έχει πέσει και δεν υπάρχουν νέες, θα ήθελα επιπλέον να κάνω και τις παρακάτω, ώστε ο Χρήστης:CubicStar να έχει το χρόνο να απαντήσει πριν ξεκινήσει μεθαύριο η ψηφοφορία:\nΕίσαι χρήστης από το 2006. Γιατί ασχολείσαι με τη ΒΚ;\nΓιατί αποδέχτηκες την πρόταση να γίνεις διαχειριστής;\nΜπορείς να δώσεις ένα παράδειγμα όπου η συμβολή σου έκανε τη ΒΚ καλύτερη;\nΈνα παράδειγμα όπου έκανες λάθος;\nΥπάρχει διαφορά ανάμεσα στο γράμμα του νόμου και το πνεύμα του νόμου;\nΕίναι αρκετές ερωτήσεις, οπότε σύντομες και ουσιαστικές απαντήσεις στα πλαίσια του δυνατού. Gts-tg (συζήτηση) 20:21, 10 Μαρτίου 2015 (UTC)\nΠοιο σημείο θεωρείς ότι είναι εκείνο που μπορείς (και θα προσφέρεις) επιπλέον σαν διαχειριστής; --Xoristzatziki (συζήτηση) 06:19, 11 Μαρτίου 2015 (UTC)\ncubic[*]star, όταν με το καλό αναλάβεις διαχειριστικά καθήκοντα, τι θα επιλέγεις στις παρακάτω περιπτώσεις:\n1. μία λύση περιορισμένου εύρους, δηλαδή σε ένα λήμμα, μία χρονική περίοδο, ένα flame, έναν χρήστη Ή μία γενικότερη/δραστικότερη που να θεωρείς ότι για το εγχείρημα θα έχει περισσότερα οφέλη σε βάθος χρόνου, αλλά και θα προκαλέσει αντιδράσεις;\n2. την αποφυγή δράσης, ώστε να μην θεωρηθείς προπετής, εμπαθής κλπ, άρα στο μέλλον να αμφισβητηθούν (διαχειριστικές) ενέργειές σου ως βεβιασμένες, ωθούμενες από προσωπικά κίνητρα κλπ Ή την επέμβαση ακόμη και με κίνδυνο να "τσαλακωθεί" η εικόνα σου ως διαχειριστής ή/και χρήστης;\n3. τελικά ποιο είναι πλέον σημαντικό για τη Βίκι: η διατήρηση ανάμεσα στους -με διάφορες ιδιότητες- συνεισφέροντες του καλού κλίματος συνεργασίας, που λόγω εξοικονόμησης "πόρων" (χρόνος, δημιουργική διάθεση, αναζήτηση συνεργιών) οδηγεί σε ποιοτική και ποσοτική αναβάθμιση του περιεχομένου Ή η μέριμνα πρωτίστως για ορθή τήρηση των πολιτικών πάντα και απ' όλους, που εξασφαλίζει τη διατήρησή του σε υψηλότατα επίπεδα αξιοπιστίας + ποιότητας;\nΠροτιμητέες/εκτιμητέες οι απαντήσεις χωρίς κάποιου είδους συγκερασμό, ισορροπία, απόφαση κατά περίπτωση κ.ά μεταξύ των εκάστοτε δύο επιλογών, δηλαδή τα Ή είναι καρα-διαζευτικά . Ευχαριστώ εκ των προτέρων και αναμένω με πολύ ενδιαφέρον (ρίμα).\n--Στέλιος Πετρουλάκης (συζήτηση) 16:28, 11 Μαρτίου 2015 (UTC)\nC messier: Η συνεισφορά μου είναι περίπου 3.500 επεξεργασίες, αλλά το αν ποσοτικά είναι μεγάλη ή μικρή είναι θέμα ερμηνείας: εκ των πραγμάτων οι ρυθμοί συμμετοχής είναι προσωπικοί. Πράγματι έχει και χρονικά κενά, αν και δεν νομίζω ότι είναι πια τόσο μεγάλα. Δύο οι λόγοι για αυτό: πρώτον, ότι γενικά αποφεύγω τις πολλές μικρές επεξεργασίες και τις δοκιμές, και ενδιαφέρομαι αρκετά για θέματα διαμόρφωσης και εφαρμογής πολιτικής όπου ο διάλογος με άλλους δεν απαιτεί πολλές επεξεργασίες σε σχέση με την διαμόρφωση των λημμάτων. Δεύτερο, και σημαντικότερο, λόγω άλλων χρονικά πιεστικών αναγκών οι οποίες στο προσεχές διάστημα θα χαλαρώσουν. Οπότε πιστεύω ότι θα συνεισφέρω σε σταθερή βάση. --cubic[*]star 16:46, 9 Μαρτίου 2015 (UTC)\nGlorious 93: Η Βικιπαίδεια σαν εγχείρημα, όχι μόνο η ελληνική, παρουσιάζει κυματισμούς. Χρήστες έρχονται και παρέρχονται, κάποιες θεματικές παρουσιάζουν κατά καιρούς αυξημένο ενδιαφέρον, νέοι χρήστες έρχονται με απορίες ή συμπεριφορές που προσελκύουν θετικά κατά κύριο λόγο (και μερικές φορές αρνητικά, συμβαίνουν αυτά) την προσοχή της ευρύτερης κοινότητας. Η Βικιπαίδεια είναι λογικό να έχει κάποιες εκκρεμότητες, όπως εικόνες με ασαφές καθεστώς χρήσης, σελίδες που θέλουν επεξεργασίες μετά από διάλογο (πχ συγχωνεύσεις, μεταφορές). Νομίζω δε ότι το τελευταίο χρόνο έχουμε δει ενδιαφέροντα νέα παραδείγματα χρηστών με σημαντική ποσοτικά και ποιοτικά συνεισφορά, κάτι που γενικά αυξάνει την ανάγκη και για εργασίες οργάνωσης του υλικού της εγκυκλοπαίδειας είτε από χρήστες είτε από διαχειριστές. Ελπίζω ότι θα αξιοποιήσω κάποιες γνώσεις προγραμματισμού που έχω για αυτές τις εργασίες οργάνωσης. --cubic[*]star 16:46, 9 Μαρτίου 2015 (UTC)\nManosHacker: Με την φράση σου «οι διαχειριστές εμπλέκονται κυρίως σε καταστάσεις που τα πράγματα ξεφεύγουν από έλεγχο» εννοείς, αν κατάλαβα, ότι οι διαχειριστές σπεύδουν να αποκαταστήσουν την ηρεμία σε περιπτώσεις έντονων διαφωνιών μεταξύ χρηστών. Σε ένα δικτυακό περιβάλλον διαλόγου, όπως είναι και η Βικιπαίδεια στις σελίδες διαλόγου της, θα υπάρξουν κάποιοι που θα ανεβάσουν τους τόνους, πράγμα καθόλου ασυνήθιστο. Με την προϋπόθεση ότι ο διάλογος, έστω και έντονος, έχει κάποια επιοικοδομητικά στοιχεία (πχ κανένας μας δεν θα έπρεπε στα σοβαρά να ανοίγει διάλογο με εξόφθλαμες περιπτώσεις τρολαρίσματος), οι ιστορίες και οι παραινέσεις που επισήμανες δείχνουν ένα δρόμο σε κάποιον χρήστη που θα ενδιαφερθεί να συμμετάσχει προσεγγίζοντας συνασιθηματικά, αν μπορώ να το πω έτσι, τους συμμετέχοντες. Ένας άλλος δρόμος είναι η ανάπτυξη επιχειρηματολογίας που θα αναζητήσει συμβιβαστικές λύσεις σε ό,τι αφορά το περιεχομένο μάλλον παρά προς την κατεύθυνση του κατευνασμού των πνευμάτων· αυτές οι λύσεις μπορούν να ανοίξουν το διάλογο και σε άλλους χρήστες χωρίς να σημαίνει ότι ο οποίοσδήποτε δεν μπορεί να επιλέξει ένα μείγμα παρεμβάσεων λογικών και περισσότερο συνασιθηματικών (χρησιμοποιώ τις λέξεις σχηματικά εντελώς). Δεν ξέρω αν υπάρχει τρόπος να μην μείνει κανένας παραπονούμενος, αλλά σίγουρα υπάρχουν πολλοί για να υπάρξει λύση χωρίς να ζημιωθεί το εγχείρημα ή να απογοητευτούν εντελώς οι άνθρωποί του.\nΓια το δεύτερο ερώτημα: Οι επιπλέον δυνατότητες των διαχειριστών είναι η διαγραφή σελίδων και η φραγή χρηστών (η προστασία των σελίδων είναι ουσιαστικά μια soft φραγή χρηστών, ή soft διαγραφή, και η επεξεργασία μηνυμάτων μια παραλλαγή της προστασίας σελίδων). Αυτές είτε γίνονται με εξουσιοδότηση της κοινότητας, πχ για την διαγραφή μιας σελίδας μετά από συζήτηση, είτε χωρίς προηγούμενη συγκεκριμένη εντολή, αλλά με κανόνες, για προφανείς λόγους προστασίας του περιχομένου, πχ φραγή βάνδαλου. Από τη στιγμή που ένας διαχειριστής ενεργεί μέσα σε αυτά τα πλαίσια, η συμπεριφορά του είναι προβλέψιμη και τα περιθώρια αυτόνομης δράσης μάλλον μικρά πριν υπερβεί την εντολή του. Αυτό ακριβώς είναι που δεν τον κάνει ηγέτη, το ότι δεν μπορεί να διευρύνει πέρα από το προκαθορισμένο τα περιθώρια αυτονομίας του. --cubic[*]star 16:46, 9 Μαρτίου 2015 (UTC)\nGts-tg: Να διαχωρίσουμε πρώτα τις διαχειριστικές ικανότητες (δυνατότητες μάλλον) από την ενασχόληση κάποιου με συγκεκριμένους τομείς και ενδιαφέροντα. Το ένα δεν προϋποθέτει το άλλο, ακόμα μάλιστα η επίκληση, ρητή ή όχι, των δυνατοτήτων μπορεί να δυσχεράνει αντι να διευκολύνει τα πράγματα σε μια συζήτηση ή γενικότερα στην καθημερινή παρουσία στη Βικιπαίδεια. Ασχέτως λοιπόν των δυνατοτήτων, τα προσωπικά μου ενδιαφέροντα σε πολύ γενικές γραμμές κινούνται στο χώρο της πολιτικής, της νεότερης ιστορίας και της μαζικής επικοινωνίας. Ελπίζω ακόμη, και αντιγράφω από απάντηση παραπάνω, ότι θα αξιοποιήσω κάποιες γνώσεις προγραμματισμού που έχω για εργασίες οργάνωσης του περιεχομένου--εδώ οι διαχειριστικές δυνατότητες διευκολύνουν, αλλά προφανώς δεν δίνονται, αν δίνονται, εν λευκώ, χρειάζεται και συζήτηση. Τέλος, για τα εσωτερικά ζητήματα του εγχειρήματος, που επίσης δεν απαιτούν κατ'ανάγκη διαχειριστικές δυνατότητες, με ενδιαφέρει η κωδικοποίηση, αν μπορώ να το πω έτσι, των κανόνων του έργου. Έχουν γίνει πολλές καλές συζητήσεις αλλά δεν έχουν καταλήξει όλες κάπου, οπότε η κοινότητα δεν επιβεβαιώνει όσο θα έπρεπε τη δυνατότητά της να αποφασίζει (αλλά να το κάνει και όχι μόνο να συζητά) για τον εαυτό της.--cubic[*]star 17:00, 9 Μαρτίου 2015 (UTC)\nΕυχαριστώ για την απάντηση και για την παρουσίαση του τρόπου σκέψης. Να σημειώσω ως γενική παρατήρηση, πως ενώ οι διαχειριστικές δυνατότητες δεν είναι απαιτούμενες για την ενασχόληση με συγκεκριμένους τομείς του έργου, η ενασχόληση με συγκεκριμένους τομείς του έργου δείχνει που θα χρησιμοποιηθούν ενδεχομένως ποιό συχνά από αλλού οι διαχειριστικές δυνατότητες μια και ο διαχειριστής θα έχει άμεση/συχνή επαφή με τους τομείς αυτούς. Ήθελα να κάνω μόνο αυτή τη σημείωση, δεν απαιτώ περαιτέρω διευκρίνιση από τον υποψήφιο εκτός και αν ο ίδιος το επιθυμήσει. Θα αναμένω και κάποιες άλλες ερωτήσεις και απαντήσεις πριν προχωρήσω σε ψήφο Gts-tg (συζήτηση) 17:25, 9 Μαρτίου 2015 (UTC)\nGts-tg: (1-2) Πέρα από την προφανή χρηστική της αξία, η Βικιπαίδεια είναι ένα ενδιαφέρον κοινωνικό πείραμα για την συνεργατική παραγωγή περιεχομένου, την δυναμική των online κοινοτήτων και της επαφής τους με την κοινωνία. Η συμμετοχή μου άρχισε και συνεχίζεται γιατί ενδιαφέρομαι να συνεισφέρω όσο μπορώ σε χρήσιμο περιεχόμενο, ενδιαφέρομαι να συμμετάσχω σε μια κοινότητα που έχει αυτό το στόχο, ενδιαφέρομαι γενικότερα για τέτοιου τύπου εκδηλώσεις της κοινωνίας των πολιτών. Αποδέχτηκα την πρόταση γιατί προσωπικά τη θεωρώ μια φυσική συνέχεια της μακροχρόνιας συμμετοχής ενός χρήστη, με δεδομένο αυτό που έγραψα παραπάνω για τα κύματα των χρηστών και της εξέλιξης του εγχειρήματος.\n(3-4) Απαντώ και σε αυτές τις ερωτήσεις μαζί. Θα παραπέμψω σε δύο συζητήσεις παλιές ίσως, αν και η λογική τους είναι σχετική ακόμα και σήμερα: κατηγορία για ομοφυλόφιλους συγγραφείς και για θανάτους από καρκίνο. Και στις δύο περιπτώσεις είχα υποστηρίξει το ότι οι κατηγορίες πρέπει να υπάρχουν, παρεξηγώντας το λόγο ύπαρξης κατηγοριών. Το ότι μπορεί να μου καταλογήσει κανένας απειρία (ή λιγότερη πείρα) δεν εξηγεί απόλυτα, όπως τη ξαναβλέπω σήμερα, την συμπεριφορά μου. Στην επιχειρηματολογία μου βλέπω σήμερα τον χρήστη που δεν έχει τύχει να διαβάσει παλιές συζητήσεις, ουτέ καν ίσως καλά καλά την πολιτική, και παρασύρεται από τις όντως άπειρες δυνατότητες της Βικιπαίδειας. Δεν υπάρχει κάποιο τεχνικό κώλυμα στο να φτιάξεις κατηγορία "Θάνατοι από καρκίνο", αλλά υπάρχουν θέματα φιλοσοφίας της εγκυκλοπαίδειας στα οποία μια τέτοια πρωτοβουλία ακουμπά: πρέπει να το δικαιολογήσει, να το συζητήσει με άλλους αν χρειαστεί, και να το εφαρμόσει, αν υπάρχει/βρει συναίνεση. Το θετικό που βλέπω από αυτές τις συζητήσεις και από την συνεισφορά μου σε αυτές είναι ότι αρκετοί χρήστες, και όπως θα δεις κάποιοι υπάρχουν και σήμερα και άλλοι όχι, έκαναν μια κόσμια συζήτηση (ΟΚ, όχι πάντα απόλυτα κόσμια, συμβαίνουν αυτά), κατέληξαν κάπου συναινετικά και πλούτισαν την συλλογική παρακαταθήκη της Βικιπαίδειας με επιχειρήματα. Με βελτίωσαν και σε ατομικό επίπεδο, μπορεί και οι ίδιοι να το εισέπραξαν για τον εαυτό τους.\n(5) Ναι. Το γράμμα των κανόνων (ας μην τους πούμε νόμους) δεν μπορεί να τα προβλέπει όλα, αν και είμαι υπέρ του να υπάρχουν κανόνες εγκυκλοπαιδικότητας για επιμέρους κατηγορίες (πχ αθλητές, ηθοποιοί, καλλιτέχνες, κλπ) που θα εξειδικεύουν τους γενικούς κανόνες. Οι Βικιπαιδιστές πρέπει που και που να διαβάζουν τους κανόνες με κριτικό πνεύμα. Η Βικιπαίδεια, λχ, αν και θα μπορούσε, δεν είναι υποχρεωμένη να έχει λήμμα για κάθε πρόσωπο, αντικείμενο, γεγονός. Οι σελίδες διαγραφής είναι γεμάτες με τέτοιες περιπτώσεις όπου εκ πρώτης όψεως όλα είναι εντάξει, αλλά με μια προσεκτική ανάγνωση και λίγη σκέψη, το λήμμα πάσχει σε εγκυκλοπαιδικότητα. Υπάρχει βέβαια και ο αντίθετος κίνδυνος: η υπερβολική εξάρτηση στο ανοικτό/συμπεριληπτικό πνεύμα των κανόνων, ενώ από το γράμμα τους τα πράγματα είναι θολά (επιχειρήματα τύπου: «αφού συμβαίνει το Α, ο Χ μπορεί να έχει λήμμα» ή «εδω έχετε λήμμα για τον Ψ, γιατί όχι για τον Ω»). Οπότε, λοιπόν, η κριτική ανάγνωση δεν μπορεί να φτάνει σε προσωπικές ερμηνείες. --cubic[*]star 01:18, 11 Μαρτίου 2015 (UTC)\nXoristzatziki: Η πιο έντονη από παλαιότερα προβολή της Βικιπαίδειας και οι εξωστρεφείς πρωτοβουλίες της φαίνεται να έχουν αυξήσει τον αριθμό των νέων χρηστών, την ανάγκη για εργασίες συντήρησης και πιο γενικά την ανάγκη να οργανωθεί καλύτερα το υλικό της. Πρόσφατα έχουμε δει, για παράδειγμα, συζητήσεις για την χρησιμότητα ορισμένων κατηγοριών ή το πώς και αν πρέπει να γίνεται εισαγωγή ιστορικού, ή την καλύτερη χρήση των wikidata. Ελπίζω ότι θα αξιοποιήσω κάποιες γνώσεις προγραμματισμού που έχω για αυτές τις εργασίες οργάνωσης (έγραφα πριν ότι λόγω περιστάσεων θα έχω συνεισφορά σε σταθερή βάση), με την επισήμανση ότι οι διαχειριστικές δυνατότητες διευκολύνουν, αλλά προφανώς δεν δίνονται εν λευκώ για όλες τις εργασίες (πχ άλλο η διαγραφή εικόνων με προβλήματα ΠΔ, άλλο οι άκριτες/αδικιολόγητες μετακινήσεις/αλλαγές/διαγραφέςκλπ). --cubic[*]star 08:20, 11 Μαρτίου 2015 (UTC)\nΣτέλιος Πετρουλάκης: Με μια γρήγορη απάντηση: την περιορισμένου εύρους αν δεν είναι κάτι που συμβαίνει κατ'επανάληψη, την επέμβαση και τη μέριμνα για τις πολιτικές, αντίστοιχα στα τρία ερωτήματα. Επεξήγηση: Οι διαζεύξεις είναι συχνά λογικά ολισθηρές, για παράδειγμα, γιατί να μην προκαλέσει αντιδράσεις μια λύση περιορισμένου εύρους, ή γιατί να μην είναι ομαλή μία γενικότερη/δραστικότερη; Ή ακόμη, γιατί δεν είναι εφικτή και η τήρηση των πολιτικών και η διατήρηση καλού συνεργατικού κλίματος; Προϋποθέτωντας καλή πίστη για όλους στις συνεισφορές τους, ο διαχειριστής (και ο χρήστης προφανώς) σπάνια, νομίζω, βρίσκεται μπροστά σε διλήμματα με κόστος για τον ίδιο, για το εγχείρημα, για αυτόν ακόμα που θα βρεθεί -πρόσκαιρα ίσως- χαμένος σε μια διαφωνία. Ή βρίσκεται μπροστά σε περιπτώσεις που ο καθένας βλέπει σαν αυτονόητη την (διαχειριστική) ενέργεια που θα διαφυλάξει την εύρυθμη λειτουργία της Βικιπαίδειας. Σε αυτό το πλαίσιο, δεν είναι εύκολο να σκεφτεί κανένας εκ των προτέρων ποιες ενέργειας θα μπορουσαν να τσαλακώσουν την εικόνα του, και πώς. Ακόμα και έτσι, γιατί να μην κρίνουν οι άλλοι χρήστες την ώρα που γίνονται τις βεβιασμένες ή/και κινούμενες απο προσωπικά κίνητρα ή/και ό,τι άλλο ενέργειες του διαχειριστή, αν όντως πρόκειται για τέτοιες, ακόμα και να ζητήσουν την αφαίρεση δικαιωμάτων, αν συντρέχει λόγος; --cubic[*]star 17:13, 11 Μαρτίου 2015 (UTC)\nΣ' ευχαριστώ για τη γρήγορη ανταπόκριση.\nΌχι ότι έχει καμία σημασία για τους υπόλοιπους χρήστες (σε ενδεχόμενη ψήφο μου έχει μεγάλη), αλλά συμφωνώ απόλυτα με τις τρεις απαντήσεις σου. Το σημαντικό είναι πως συμφωνούν δύο -τουλάχιστον- ενεργοί Διαχειριστές και άλλος ένας ενήργησε με το ίδιο σκεπτικό (1: δραστική λύση ένεκα επανάληψης, 2: επέμβαση, 3: μέριμνα για πολιτικές) σε μία πρόσφατη περίπτωση.\nΚαι τα υπόλοιπα είναι σωστά, παρότι οι απαντήσεις δόθηκαν μέσω ρητορικών ερωτήσεων . Πάντως η τελευταία σου δεν είναι τέτοια: όσο κι αν εσύ προσωπικά δηλώνεις προετοιμασμένος και -μάλιστα- προσδοκάς τον έλεγχό σου από άλλους χρήστες, το ιδανικό θα είναι να μην τον χρειάζεσαι καν.\n--Στέλιος Πετρουλάκης (συζήτηση) 19:22, 11 Μαρτίου 2015 (UTC)\nManosHacker: [ερώτημα για την παράκληση]. Θα την εφάρμοζα. Θεωρώ εύλογο ότι θα μου απευθυνόταν αν είχα την όποια κοινή άποψη με το όποιο πρόσωπο, διαχειριστή εν προκειμένω, την απηύθυνε· δεν ξέρω γιατί να ζητήσει κάποιος την εφαρμογή της από άτομο με διαφορετική θέση περιμένοντας να το κάνει. Ξαναδιάβασα τη συζήτηση και αποκόμισα το εξής: Όσοι έχουμε μια πορεία 2-3 ετών τουλάχιστον ξέρουμε ότι οι συζητήσεις πολιτικής είναι κυκλικές, αν κλείσει κάπου ο κύκλος. Είμαστε 100 άτομα (λέω έναν αριθμό) που κοιτάμε ένα κόμπο και δεν κάνουμε τίποτα. Ας βγει ένας να τον κόψει και μετά ας τον φορτώσουμε και οι 99 με σφαλιάρες. Ας το κάνει όμως. --cubic[*]star 20:20, 11 Μαρτίου 2015 (UTC)\nΥπέρ στο να δοθούν δικαιώματα διαχειριστή στον CubicStar, σύμφωνα με την παραπάνω πρόταση. -geraki (συζήτηση) 14:02, 11 Μαρτίου 2015 (UTC)\nΥπέρ Στο πρόσφατο παρελθόν είχαμε αντίθετες απόψεις με τον υποψήφιο σχετικά με θέμα εγκυκλοπαιδικότητας κάποιου λήμματος. Ωστόσο η αντίθετη άποψη δεν είναι απαραίτητα κακό πράγμα, αλλά μπορεί να είναι και δημιουργική εφόσον υπάρχει ένα καλό επίπεδο συζήτησης. Ο πλουραλισμός είναι κάτι που επιθυμώ, καθώς και μου άρεσε η απάντηση που έδωσε σχετικά με λάθη που μπορεί να έχει κάνει καθώς και τις θετικές του συνεισφορές στη ΒΚ. Κρίνω επίσης πως ο υποψήφιος έχει την ικανότητα και να εκμαιεύει από τους υπόλοιπους συνομιλητές του καλή διάθεση για συζήτηση. Έτσι μαζί με τις όποιες διαχειριστικές ικανότητες έχει ήδη ως άτομο(οργάνωση λημμάτων, θεμάτων κτλ κτλ), ας του δωθούν και οι -τεχνικές- διαχειριστικές δυνατότητες ως βικιπαιδιστή. Επιπλέον θεωρώ σημαντικό να υπάρχουν ουδέτεροι διαχειριστές, και θεωρώ πως θα είναι ένας από αυτούς. Είναι πιθανό πως θα έχουμε μελλοντικές διαφωνίες σε κάποια θέματα, αλλά ίσως μάθω και εγώ κάποια πράγματα, ίσως μάθει και αυτός, ίσως και όλοι μας, και ένα από τα χαρακτηριστικά της ΒΚ είναι η αγάπη της γνώσης. Έτσι η ψήφος μου είναι υπέρ. Gts-tg (συζήτηση) 15:16, 11 Μαρτίου 2015 (UTC)\nΥπέρ: Πιστεύω ότι θα βοηθήσει τη Βικιπαίδεια, διαθέτοντας το χρόνο του για έγκαιρες παρεμβάσεις με καλά αποτελέσματα. ----Lemur12να'στε καλά 20:37, 11 Μαρτίου 2015 (UTC)\nΥπέρ στην ανάληψη διαχειριστικών καθηκόντων. Εκτιμώ ιδιαίτερα την προσέγγιση που έχει στα θέματα της πολιτικής καθώς και το ότι συμμετέχει ενεργά στην διαμόρφωση αυτής. Νομίζω ότι και ως διαχειριστής θα διατηρήσει την ίδια θετική παρουσία.--Diu (συζήτηση) 23:01, 11 Μαρτίου 2015 (UTC)\nΚατά κυρίως λόγω της απάντησης στην ερώτηση 3 σε συνδυασμό με τη μη ευθύτητα στις απαντήσεις. Ο χρήστης, βάσει της προσωπικής μου εκτίμησης, πληροί όλα τα χαρακτηριστικά για υποβοήθηση του χρήστη που τον πρότεινε για διαχειριστή με σκοπό τις παραβιάσεις της πολιτικής εκεί που θα χρειάζεται ο πρώτος, δηλώνοντας πως πράγματι θα το έκανε αν του το έλεγε εκείνος. Αλεξιπτωτικές παρεμβάσεις με κριτική αφ' υψηλού στην Αγορά, δυσανάλογη υπόλοιπη συνεισφορά στο εγχείρημα, ρητορεύει και δεν είναι ευθύς, με κάνουν επιφυλακτικό. Θα ήμουν θετικός αν έβλεπα ενεργή παρουσία με συνεισφορές, πραγματική διάθεση δηλαδή για επί της ουσίας έργο και επίγνωση των συμβάντων και των καταστάσεων. Η σαφής παραβίαση της πολιτικής περί συναίνεσης ως απάντηση στην ερώτηση 3 ξεκαθαρίζει το τοπίο απόλυτα. ManosHacker 00:54, 12 Μαρτίου 2015 (UTC)\nΟ ManosHacker πλέον έχει περάσει τα όρια προσβάλλοντας αναίτια σε δυο χρήστες ταυτόχρονα. Φυσικά δεν είναι πρωτοφανές, όταν ρητά είχε εκφράσει την άποψη ότι "η πρόταση χ δεν πρέπει να περάσει επειδή είναι άποψη (και) του geraki" . Αλλά να εκφράζει τέτοιες κατηγορίες ώστε να προσβάλει την αξιοπρέπεια όχι μόνο τη δική μου αλλά και του CubicStar είναι απαράδεκτο. Τα περί "meat puppet" μας λένε περισσότερα για τον τρόπο σκέψης αυτού τα εξέφρασε παρά για τη συγκεκριμένη πρόταση. Η παρακάτω αρνητική γνώμη του συνεργάτη του, επιβεβαιώνει αυτό το γεγονός. -geraki (συζήτηση) 10:38, 12 Μαρτίου 2015 (UTC)\nΈγραψα και το υπογραμμίζω με πλάγια εδω ότι "Θεωρώ εύλογο ότι θα μου απευθυνόταν [μια τέτοια πρόσκληση] αν είχα την όποια κοινή άποψη με το όποιο πρόσωπο, διαχειριστή εν προκειμένω, την απηύθυνε· δεν ξέρω γιατί να ζητήσει κάποιος την εφαρμογή της από άτομο με διαφορετική θέση περιμένοντας να το κάνει". Αυτο σημαίνει ότι, με την προϋπόθεση ότι είχα εκφράσει κοινή θέση με το πρόσωπο που το ζητά, θα το έκανα όποιος διαχειριστής να το ζητούσε, όχι μόνο το Γεράκι.\nΚάτι ακόμα που απαντά περισσότερο στην προηγούμενη μορφή της θέσης του ManosHacker, κάτι που αισθάνομαι ότι πρέπει να το πω και ας το αποτιμήσει ο καθένας. Δεν γνωρίζω προσωπικά ούτε έχω καποια τακτική επικοινωνία με κανένα βικιπαιδιστή, και κανένας δεν ξέρει πως με λένε. (Εύλογη εξαίρεση: μου έστειλε μέιλ το Γεράκι για να ρωτήσει αν θα ήθελα να προταθώ, γιατί σύμφωνα με τις οδηγίες: «Πριν από οποιασδήποτε μορφής πρόταση ο χρήστης που προτίθεται να προτείνει κάποιον ως διαχειριστή οφείλει να ρωτήσει ιδιωτικά (e-mail) τον χρήστη που θα προτείνει αν το επιθυμεί». Δεν του έδωσα ονοματεπώνυμο.) Κανένας επίσης από το προσωπικό μου περιβάλλον, οικογενειακό, φιλικό, συναδελφικό/επαγγελαμτικό, δεν γνωρίζει ότι ασχολούμαι με τη Βικιπαίδεια. Και τα δύο ήταν και είναι επιδίωξή μου. --cubic[*]star 11:49, 12 Μαρτίου 2015 (UTC)\nΚατά Σε γενικές γραμμές συμφωνώ με το Μάνο. Μικρή συνεισφορά, ανεπαρκείς απαντήσεις, μεγάλα διαστήματα απουσίας και κανένα δείγμα δουλειάς που να καταδεικνύει ότι γνωρίζει καλά την πολιτική. Με αυτά τα προσόντα υπάρχουν άλλοι 100 χρήστες που θα μπορούσαν να γίνουν διαχειριστές. Sotkil (συζήτηση) 09:32, 12 Μαρτίου 2015 (UTC)\nΥπέρ Δεν αντιλαμβάνομαι κάποιο λόγο που ο χρήστης δεν θα μπορούσε να γίνει διαχειριστή ή δεν ήταν δίκαιος και χρήσιμος ως διαχειριστής. Xaris333 (συζήτηση) 11:34, 12 Μαρτίου 2015 (UTC)\nΚατά Η ρητορική ικανότητα του χρήστη είναι πράγματι πολύ καλή, ωστόσο, αυτό δεν νομίζω ότι αρκεί για πιστοποιηθεί κατά πόσο ο χρήστης αυτός είναι ικανός να αναλάβει διαχειριστικά καθήκοντα... Επίσης, το γεγονός ότι συνεισφέρει ανά διαστήματα και όχι συνεχόμενα, επίσης, λειτουργεί αποτρεπτικά για την ανάληψη τέτοιας θέσης, ιδιαίτερα όταν πρόσφατα εκλεγμένος διαχειριστής που υποστήριζε ότι θα εντατικοποιούσε την εδώ παρουσία του (όπως και ο εδώ προτεινόμενος χρήστης), πλην των τεχνικών θεμάτων, δεν εμφανίζεται συχνά... Δεν νομίζω λοιπόν ότι η εκλογή ενός διαχειριστή ιδίου τύπου (με την διαφορά ότι εδώ θα είχαμε περισσότερο κριτική παρά επίλυση τεχνικών θεμάτων ως αντικείμενο συνεισφοράς, άμα λάβουμε υπόψη το ιστορικό συνεισφορών) με τον προηγούμενο θα έφερνε κάποια σημαντική αλλαγή στο εγχείρημα, οπότε δεν βλέπω να συντρέχει λόγος να γίνει αυτή την στιγμή τέτοια εκλογή... Amzer 'zo ! Δεν βιαζόμαστε, θα είμαστε κι εδώ αργότερα, οπότε άμα ο χρήστης μέχρι τότε συνεισφέρει μαζικότερα και πείθει ακόμη περισσότερο ως υποψήφιος γι'αυτή την θέση, θα είναι καλύτερα για όλους, και γι'αυτούς που έχουν ενστάσεις, αλλά και γι'αυτούς που τον πρότειναν και τον στηρίζουν, καθώς θα δείχνει ότι πράγματι είχανε δίκιο όσοι τον πρότειναν...--Montjoie-Saint-Denis !!! συζήτηση 12:00, 12 Μαρτίου 2015 (UTC)\nΣχόλιο Αναφέρεται έτσι παραπάνω αλλά βλέπω ότι είναι λανθασμένο. Δεν βλέπω κενό στη συνεισφορά του CubicStar από τον Ιούλιο του 2013 και έπειτα. Για την ακρίβεια δεν υπάρχουν πάνω από 6-7 διαστήματα μικρής απουσίας, από το 2007 και έπειτα. -geraki (συζήτηση) 12:25, 12 Μαρτίου 2015 (UTC)\nΣχόλιο Δηλαδή, τώρα, έγινα και ψεύτης geraki ? --Montjoie-Saint-Denis !!! συζήτηση 12:41, 12 Μαρτίου 2015 (UTC)\nΔε βλέπω κάπου το γεράκι να λέει για ψέμα ή ψεύτη, αλλά για λανθασμένη εκτίμηση. Λίγο ψυχραιμία για την ομαλή διεξαγωγή της ψηφοφορίας, και ας υποθέτουμε καλή πίστη. Gts-tg (συζήτηση) 13:07, 12 Μαρτίου 2015 (UTC)\nΜιλάω πράγματι για λανθασμένη εκτίμηση ή διαφορετικά μέτρα. Πιστεύω ότι μέσα στα 7 χρόνια που συμμετέχει κάποιος είναι φυσιολογικά μερικά κενά του ενός ή δύο μηνών. Είναι πάρα πολλοί οι χρήστες και διαχειριστές που έχουν τέτοια ή μεγαλύτερα κενά στη συνεισφορά τους. Άλλωστε όπως έγραψα, δεν βλέπω κενό στη συνεισφορά του CubicStar από τον Ιούλιο του 2013 και έπειτα ενώ ακόμη κι εκείνο ήταν κενό ενός μόλις μήνα. -geraki (συζήτηση) 13:26, 12 Μαρτίου 2015 (UTC)\nΥπέρ Με συζητήσεις που γινόντουσαν με τον χρήστη καθώς και η άψογη συμπεριφορά και συνεισφορά του, ως διαχειριστής θα είναι ακόμα καλύτερος.-shadow eddy- 13:05, 12 Μαρτίου 2015 (UTC)\nΥπέρ Δε με ενδιαφέρουν τα χρονικά κενά, εφόσον ο ίδιος θεωρεί ότι θα ασχοληθεί περισσότερο. Γνωρίζει επαρκώς την πολιτική και έχει συμμετάσχει σε συζητήσεις για την ουσία και το πνεύμα της. Θα εμπιστευτώ ότι θα την εφαρμόζει χωρίς ελλείψεις. Στο κάτω-κάτω διαχειριστής δε γίνεσαι αυτόματα αλλά μέσω τριβής στην πορεία του χρόνου. Δεν θέλω εδώ να αναφερθώ στην παντελή απουσία διαχειριστικών πράξεων ήδη εκλεγμένων διαχειριστών to make my point--Kalogeropoulos (συζήτηση) 13:55, 12 Μαρτίου 2015 (UTC)\nΥπέρ Έμπειρος χρήστης, με γνώση της πολιτικής. Κένα έχουν όσοι συνεισφέρουν ως άνθρωποι. Αν ήταν bot που έτρεχε με infinite loop δεν θα είχε κενά. Και όπως ειπώθηκε και παραπάνω διαχειριστής θα αποδειχθεί στην πορεία του χρόνου και με αυτή την έννοια λέμε ναι, να δοκιμαστεί.--Γλαύκος συζήτηση 12:19, 13 Μαρτίου 2015 (UTC)\nΥπέρ Ggia (συζήτηση) 16:17, 13 Μαρτίου 2015 (UTC)\nΥπέρ VJSC263IO (συζήτηση) 00:04, 14 Μαρτίου 2015 (UTC)\nΥπέρ Έχει κερδίσει ως χρήστης την εκτίμησή μου. Το ίδιο εύχομαι και ως διαχειριστής.--Vagrand (συζήτηση) 02:25, 14 Μαρτίου 2015 (UTC)\nΚατά Συμμερίζομαι τις επιφυλάξεις των Sotkil και ManosHacker. Είναι προφανές, όπως εκφράζεται και από το αγωνιώδες ερώτημα του C Messier, ότι επί πολλά χρόνια έχει επιδείξει το πως του αρέσει να συνεισφέρει και αυτή η συνεισφορά είναι σαφέστατα ανεπαρκής για το ρόλο του διαχειριστή, κάτι που αντανακλά και στην απαίτηση της γνώσης και ορθής εφαρμογής της πολιτικής. Για αυτό που ο ίδιος αναφέρει, την ανάγκη για εργασίες οργάνωσης του υλικού της εγκυκλοπαίδειας, σαφέστατα μπορεί όποτε θέλει να συνεισφέρει και είναι ευπρόσδεκτος όπως ο καθένας, καθώς δεν απαιτείται διαχειριστικός ρόλος. --Focal Point 08:29, 14 Μαρτίου 2015 (UTC)\nΥπέρ Με την έως τώρα στάση σου αποκομίζω θετική άποψη που μου εμπνέει εμπιστοσύνη. Δεν βλέπω γιατί να μην σου δοθεί η δυνατότητα να συμμετάσχεις σε θέματα που χρειάζονται τα επιπλέον κουμπάκια. Κακό δεν θα κάνει. Θεωρώ βέβαια πως δεν θα δούμε ξαφνικά έναν διαφορετικό CubicStar όσον αφορά την συχνότητα στην συμμετοχή σου (εύχομαι να με διαψεύσεις παταγωδώς). Αλλά πιστεύω πως θα διατηρήσεις την ίδια ποιότητα οπότε η μικρή αριθμητικά συμμετοχή σου δεν αποτελεί ανασταλτικό παράγοντα. Άλλωστε στην ΒΠ ο καθένας συμμετέχει όσο και όταν το επιθυμεί. --Nikosguard συζήτηση 08:30, 16 Μαρτίου 2015 (UTC)\nΑνακτήθηκε από "https://el.wikipedia.org/w/index.php?title=Βικιπαίδεια:Υποψήφιοι_διαχειριστές/CubicStar&oldid=6918051"


Mένουν χωρίς να υπολογίζονται οι τέσσερις – Panathinaikos Kosmos\nMένουν χωρίς να υπολογίζονται οι τέσσερις\nBy Panathinaikoskosmos team 31 Αυγούστου 2019\nΣτον Παναθηναϊκό θα μείνουν χωρίς να υπολογίζονται, τουλάχιστον μέχρι και τον Δεκέμβρη, όπως όλα δείχνουν οι Μουνιέ, Οικονόμου, Αρμενάκας, Τζανδάρης.\nΏρες απομένουν προκειμένου τυπικά να ολοκληρωθεί η μεταγραφική περίοδος και όλα δείχνουν ότι οι παίκτες που δεν υπολογίζονται από τον Γιώργο Δώνη και για τους οποίους έγινε προσπάθεια να αποχωρήσουν από την ομάδα, τελικώς θα παραμείνουν. Ο λόγος είναι πως τελικά δεν κατέστη δυνατό να βρεθεί ομάδα στην οποία να μετακινηθούν.\nΟ λόγος για τους Άντονι Μουνιέ, Φάνη Τζανδάρη, Πάνο Αρμενάκα και Βαγγέλη Οικονόμου. Οι τέσσερις αυτοί παίκτες είχαν ενημερωθεί από την αρχή του καλοκαιριού να βρουν ομάδα προκειμένου να αποχωρήσουν, ωστόσο, οι όποιες προσπάθειες έγιναν έπεσαν στο κενό.\nΠλέον, όλα δείχνουν ότι αυτοί οι τέσσερις παίκτες θα μείνουν τουλάχιστον μέχρι και τον Γενάρη στον Παναθηναϊκό χωρίς όμως αυτό να αλλάζει τα δεδομένα σε ό,τι αφορά την παρουσία τους στην ομάδα. Αυτό σημαίνει πως δεν υπάρχει πρόθεση από την πλευρά του συλλόγου να ενεργοποιηθούν και πάλι.\nΟργή λαού μετά το τέλος – φώναζαν στον Δώνη: ”Φύγε, μας ξευτιλίζεις”\nΤο βίντεο της ήττας ντροπής στο ΟΑΚΑ


Mini John Cooper Works: Το ισχυρότερο Mini όλων των εποχών! - Mini,John,Cooper,Works | Sportdrive.gr\nΕξωτερικό, Κόσμος, 12/12/2014 00:00:00\nΟ 2λιτρος υπερτροφοδοτούμενος κινητήρας του απλού Cooper S έχει δυναμώσει αποδίδοντας πλέον 231 ίππους μεταξύ 5.200 και 6.000 rpm και 320 Nm ροπής μεταξύ 1.250 και 4.800 rpm αποτελώντας μακράν το πιο γρήγορο Mini που φτιάχτηκε ποτέ. Ο κινητήρας συνδυάζεται με το ίδιο μηχανικό κιβώτιο 6 σχέσεων του S ή και με το αυτόματο 6άρι Steptronic. Το 0-100 πραγματοποιείται σε μόλις 6,3 sec που με το αυτόματο κιβώτιο απαιτούνται μόλις 6,1 sec ενώ η τελική ταχύτητα φτάνει τα 246 km/h.\nΗ ανάρτηση έχει αναβαθμιστεί αποκτώντας πιο σκληρή ρύθμιση όπως επίσης και το σύστημα πέδησης της Brembo και το ηλεκτρομηχανικό σύστημα διεύθυνσης. Το ηλεκτρονικό μπλοκέ διαφορικό (EDLC), καθώς και τα συστήματα Dynamic Stability Control (DSC), Dynamic Traction Control (DTC), Performance Control και Dynamic Damper Control (DDC) είναι πανταχού παρόντα για να μπορούν να τιθασεύσουν την παραπάνω δύναμη του JCW.


Υπηρεσίες Καθημερινή υπηρεσία καθαριότητας (χρέωση) : oneclick4hotels.gr\nArchive: Υπηρεσίες Καθημερινή υπηρεσία καθαριότητας (χρέωση)\nTo 5inAthens βρίσκεται σε ιδανική τοποθεσία κοντά σε σημαντικά τουριστικά αξιοθέατα και ζωντανές περιοχές της πόλης, ενώ προσφέρει άνετα διαμερίσματα στο κέντρο της Αθήνας. Κάθε διαμέρισμα περιλαμβάνει σύγχρονες ανέσεις και δωρεάν Wi-Fi.\nΤα διαμερίσματα στο 5inAthens διαθέτουν μια πλήρως εξοπλισμένη …\nΤο The Nine Luxury Apartments βρίσκεται στην Αθήνα, 5 λεπτά μακριά με τα πόδια από την πολυσύχναστη συνοικία Κουκάκι, και προσφέρει μονάδες με καλαίσθητη διακόσμηση και δωρεάν Wi-Fi. Η Στέγη Ιδρύματος Ωνάση απέχει 500μ., ενώ το Εθνικό Μουσείο Σύγχρονης Τέχνης …\nΤο Artemision προσφέρει φιλικές προς τα κατοικίδια μονάδες στην Αθήνα.\nΟρισμένα δωμάτια διαθέτουν βεράντα ή μπαλκόνι. Το Artemision παρέχει δωρεάν Wi-Fi. Υπάρχει επίσης τηλεόραση επίπεδης οθόνης.\nΤο Artemision απέχει 200μ. από την …\nΤο Hotel Lozenge βρίσκεται στην αριστοκρατική συνοικία του Κολωνακίου, στην Αθήνα, λίγα μόλις βήματα από τα επώνυμα καταστήματα. Προσφέρει δωμάτια και σουίτες με δωρεάν Wi-Fi σε απόσταση λίγων λεπτών με τα πόδια από το ιστορικό κέντρο της Αθήνας.\nΌλες οι …


Gabrielle - Monopoli.gr\nΗ φυγή της Γκαμπριέλ από την, επί δέκα χρόνια, συζυγική της εστία, κράτησε μόνο δυόμιση ώρες. Οταν θα επιστρέψει στο σπίτι, αυτή και ο χαμηλών τόνων, νεόπλουτος σύζυγός της, καλούνται να πάρουν μια σημαντική απόφαση που θα επηρεάσει όλη τους τη ζωή, θετικά ή αρνητικά. Δύο άνθρωποι που δεν κατάφεραν ποτέ να ανταλλάξουν την παραμικρή […]\nΗ φυγή της Γκαμπριέλ από την, επί δέκα χρόνια, συζυγική της εστία, κράτησε μόνο δυόμιση ώρες. Οταν θα επιστρέψει στο σπίτι, αυτή και ο χαμηλών τόνων, νεόπλουτος σύζυγός της, καλούνται να πάρουν μια σημαντική απόφαση που θα επηρεάσει όλη τους τη ζωή, θετικά ή αρνητικά. Δύο άνθρωποι που δεν κατάφεραν ποτέ να ανταλλάξουν την παραμικρή τρυφερότητα και που ποτέ δεν κατάλαβαν πραγματικά ο ένας τις ανάγκες του άλλου, βρίσκονται αντιμέτωποι, μετά από δέκα χρόνια, να κοιτά ο ένας τον άλλον σαν ξένο.\nΣκηνοθεσία: Πατρίς Σερό\nΣενάριο: Πατρίς Σερό\nΠαίζουν: Ιζαμπέλ Ιπέρ, Πασκάλ Γκρεγκορί\nΠαραγωγή: Τζόζεφ Στραμπ


Το λάθος και το πάθος | Contra.gr\nΟ Τάσος Μαγουλάς γράφει για την επόμενη μέρα του Παναθηναϊκού και τα ανοιχτά ζητήματα όσον αφορά στο ρόστερ, τα λάθη που έγιναν και τον πειραματισμό με τον Αλβέρτη, ενώ σχολιάζει και τη πολυεπίπεδη συμβολή του Γιαννακόπουλου στον τίτλο.\nΟ Παναθηναϊκός είχε μία δεύτερη επιτυχημένη χρονιά και δεν θα μάθει ποτέ αν θα είχε την ευκαιρία να πετύχει τα πάντα. Το εκρηκτικό φινάλε, το πρωτάθλημα με ανατροπή στο ΣΕΦ, δίνει μία δεύτερη ευκαιρία να διορθωθούν δύο θερινά λάθη που κόστισαν στην Ευρώπη και παραλίγο να κοστίσουν στην Ελλάδα.\nΌταν ξεκινούσε η χρονιά, ο Παναθηναϊκός έπρεπε να πάρει μία απόφαση για το πώς θα διαχειριστεί τον Διαμαντίδη. Συμφωνήθηκε να βρεθεί ένας έμπειρος κοινοτικός (Αμερικανός με κοινοτικό διαβατήριο) γκαρντ που θα βοηθήσει. Αυτό δεν έγινε και ο Παναθηναϊκός το βρήκε μπροστά του όλη την χρονιά. Ο Ράιτ είχε καλές και κακές στιγμές, βοήθησε μεν, ήταν όμως προσθήκη.\nΛάθος νούμερο ένα\nΗ αποχώρηση του "Σόφο", ήταν μία απόφαση του Πεδουλάκη, υπολογίζοντας πάντως ότι θα καταφέρει να βρει έναν νεαρό Αμερικανό ψηλό για να βοηθήσει. Ο Μπατίστ ζήτησε να επιστρέψει θέλοντας να κλείσει την καριέρα του και ίσως να διορθώσει το σφάλμα της αποχώρησης το καλοκαίρι του 2012. Σε μία κίνηση συναισθηματισμού, γυρνάει και ξαφνικά οι "πράσινοι" μένουν από εναλλακτικές λύσεις στην ρακέτα.\nΛάθος νούμερο δύο\nΕίναι τεράστια επιτυχία του Παναθηναϊκού και ιδιαίτερα του ιδιοκτήτη του, ότι κατάφεραν παρά τα δύο λάθη, η σεζόν να τελειώσει με πανηγυρισμούς. Οι πρωταθλητές πάντως, τα είχαν κάνει όλα σωστά, καταφέρνοντας να διατηρήσουν την ομάδα του 2013, κρατώντας τους ξένους και ξεκινώντας τη δημιουργία μίας βάσης. Τι θα γινόταν αν απλά υλοποιούσαν τον αρχικό σχεδιασμό τους; Θα το μάθουν φέτος.\nΔεν υπάρχει πλέον καμία δικαιολογία, ακόμα και αν αλλάξει ο προπονητής. ΟΚ, αυτό είναι το βασικό θέμα, αλλά μην ξεχνάμε ότι πλέον δεν υπάρχουν πολλά περιθώρια για συγκλονιστικές αλλαγές, ακόμα και αν έρθει ο Ιβάνοβιτς, όπως λέγεται. Το ρόστερ είναι συγκεκριμένο, έχει φέρει επιτυχίες, όλο το βάρος θα πέσει σε δύο ή τρεις γκαρντ που θα καλύψουν Ούκιτς, Κάρι, Ράιτ.\nΑλβέρτης με Μανωλόπουλο - Πρίφτη ή Σέρβος;\nΓιατί δεν συζητάμε το θέμα κόουτς; Διότι το πείραμα που ήταν βιαστικό, ίσως και σε λάθος τάιμινγκ, τελικά λειτούργησε. Η προσωπικότητα του Αλβέρτη και οι προπονητικές γνώσεις Μανωλόπουλου - Πρίφτη, διαδραμάτισαν τον δικό τους ρόλο στην κατάκτηση του τίτλου. Το σχήμα απέδωσε εξαιρετικά, αλλά παράλληλα δεν αποτρέπει τον Γιαννακόπουλο από το να φέρει όποιον προπονητή κρίνει καλύτερο για το μέλλον της ομάδας του.\nΑυτός ο προπονητής έχει το καθήκον να βρει τον παρτενέρ του Διαμαντίδη για την επόμενη διετία και ουσιαστικά οι επιλογές του στους τρεις-τέσσερις παίκτες που θα αναζητήσει ο Παναθηναϊκός θα κρίνουν όχι μόνο το 2014-2015 αλλά πιθανώς την προσεχή τριετία.\nΟι... φευγάτοι και τα ερωτηματικά\nΟ σύλλογος, πάντως, έχει να πάρει συγκεκριμένες αποφάσεις οι οποίες αφορούν σε Ούκιτς, Κάρι, Μπατίστ, παίκτες που λογικά δεν θα συνεχίσουν. Ο προπονητής θα κρίνει το μέλλον του Μαυροκεφαλίδη και του Παππά, ενώ σε 10 ημέρες θα πρέπει να πάρει απάντηση ο Ματσιούλις αν συνεχίζει.\nΟυσιαστικά, αν υπάρξει αλλαγή προπονητή, αυτή θα γίνει την ερχόμενη εβδομάδα, προκειμένου μέχρι το τέλος Ιουνίου να έχουν διευθετηθεί όλες οι εκκρεμείς υποθέσεις και να ξεκινήσει η αναζήτηση των μεταγραφών.\nΣτο πλάνο της ελληνοποίησης, ο Παναθηναϊκός βάζει κατά πρώτο λόγο νέους παίκτες, το οποίο όμως παραμένει αρκετά ομιχλώδες σε ό,τι αφορά σε πιο έμπειρους αθλητές.\nΣΗΜΕΙΩΣΗ: Στο ΝΒΑ, οι παράγοντες φρόντισαν να έχουν πάντα πάνω από το κεφάλι τους έναν άνθρωπο που να διοικεί και να τους... συμμαζεύει. Δεν υπάρχει αμφιβολία ότι το μεγαλύτερο μέρος από την διατήρηση του Παναθηναϊκού στην κορυφή ανήκει στον Δημήτρη Γιαννακόπουλο, στο πάθος του και στις προσωπικές ενέργειες, όταν παράτησε την ομάδα πολύς κι ευνοημένος κόσμος. Έβαλε ήδη την σφραγίδα σε δύο χρονιές που θα ήταν μεταβατικές και αυτό δεν μπορεί να του το αφαιρέσουμε.\nΟι δηλώσεις και οι πράξεις του, όμως, κατά τους φετινούς τελικούς, είναι ακόμα χειρότερες από τις περσινές και από την στιγμή που δεν υπάρχει καμία λίγκα για να επιβάλει κανονικές ποινές, αποτελεί υποχρέωσή του να μην επαναληφθεί. Καλοί οι τίτλοι, τα γεμάτα γήπεδα σε πέμπτους τελικούς, αλλά η εικόνα του ΟΑΚΑ που δεν γέμιζε κατά τις δύο πρώτες αναμετρήσεις με τον Ολυμπιακό, δεν οφείλεται μόνο στο κακό μπασκετικό θέαμα.\nΕίδαμε πόσο κόστισε στην ομάδα του ό,τι συνέβη πριν την έναρξη του τρίτου τελικού. Συχνά η πολύ αγάπη... στραγγαλίζει.


Lamptron Modding Tool Mt-1 Black - Υδροψυξη (PER.642560)\nΑρχική > Υπολογιστές > Υδρόψυξη > LAMPTRON MODDING TOOL MT-1 BLACK\nLAMPTRON MODDING TOOL MT-1 BLACK\nLAMPTRON στην κατηγορία ΥΔΡΟΨΥΞΗ\nΤο εργαλείο Lamptron Modding Tool Kit είναι ένα χρήσιμο εργαλείο για την αφαίρεση των ακίδων από τα καλώδια τροφοδοσίας. Απλά το καλύτερο για την εξαγωγή ακίδων από 4 και 8 pin EPS (12V), ATX Connectors και όλους τους συνδέσμους PCI-E! Αυτό το κιτ εργαλείων έχει σχεδιαστεί ειδικά από τη Lamptron για την αφαίρεση θηλυκών ακίδων από θηλυκούς συνδετήρες. Κατασκευασμένο από ανοξείδωτο χάλυβα CNC.\nΒάρος: 42,5 g / PCS\nΚατάλληλο για τις παρακάτω συνδέσεις:4-pin Molex (male), 4-pin Molex (female), floppy, 3- / 4-Pin fan (female) , ATX (20 + 4-pin, 24-pin, ATX 4 + 4-pin, 6 - / 8-pin PCIe\nΚατασκευαστής ALPHACOOL AQUA COMPUTER ARCTIC ASUS BEQUIET BITSPOWER COOLERMASTER COOLLABORATORY CORSAIR COUGAR CPC DEEPCOOL DEMCIFLEX EK WATER BLOCKS EVGA INNOVATEK KOOLANCE LAMPTRON LIAN LI MASTERKLEER MAYHEMS MCUBED MONSOON NANOXIA NZXT PHANTEKS PRIMOCHILL RAIJINTEK SHARKOON THERMALTAKE WATERCOOL XSPC ZALMAN\nLAMPTRON MODDING TOOL MT-1 BLACK (PER.642560)\n• Διαστάσεις: 102MM\n• Βάρος: 42, 5 g / PCS\n• Υλικό: Ανοξείδωτο χάλυβα\n• Κατάλληλο για τις παρακάτω συνδέσεις:4-pin Molex (male), 4-pin Molex (female), floppy, 3- / 4-Pin fan (female) , ATX (20 + 4-pin, 24-pin, ATX 4 + 4-pin, 6 - / 8-pin PCIe\n• Εγγύηση: 1 χρόνο\nLAMPTRON MODDING TOOL MT-1 BLACK PER.642560 PER.642560 LAMPTRON LAMPTRON ΥΔΡΟΨΥΞΗ Κατηγορία: ΥΔΡΟΨΥΞΗ •LAMPTRON στην κατηγορία ΥΔΡΟΨΥΞΗ Το εργαλείο Lamptron Modding Tool Kit είναι ένα χρήσιμο εργαλείο για την αφαίρεση των ακίδων από τα καλώδια τροφοδοσίας. Απλά το καλύτερο για την εξαγωγή ακίδων από 4 και 8 pin EPS (12V), ATX Connectors και όλους τους συνδέσμους PCI-E! Αυτό το κιτ εργαλείων έχει σχεδιαστεί ειδικά από τη Lamptron για την αφαίρεση θηλυκών ακίδων από θηλυκούς συνδετήρες. Κατασκευασμένο από ανοξείδωτο χάλυβα CNC. • Προδιαγραφές: • Διαστάσεις: 102MM • Βάρος: 42, 5 g / PCS • Υλικό: Ανοξείδωτο χάλυβα • Χρώμα: Μαύρο • Κατάλληλο για τις παρακάτω συνδέσεις:4-pin Molex (male), 4-pin Molex (female), floppy, 3- / 4-Pin fan (female) , ATX (20 + 4-pin, 24-pin, ATX 4 + 4-pin, 6 - / 8-pin PCIe • Εγγύηση: 1 χρόνο LAMPTRON MODDING TOOL MT-1 BLACK


Μαρκάκης: Θα μετατρέψουμε το λιμάνι του Βόλου σε Πέραμα; | TheNewspaper.gr\nΜαρκάκης: Θα μετατρέψουμε το λιμάνι του Βόλου σε Πέραμα;\nΣιωπηλοί και άβουλοι οι φορείς της πόλης παρακολουθούν χωρίς να αντιδρούν τις εξαγγελίες για δημιουργία ναυπηγοεπισκευαστικής...\nΣιωπηλοί και άβουλοι οι φορείς της πόληςπαρακολουθούν χωρίς να αντιδρούν τις εξαγγελίες για δημιουργίαναυπηγοεπισκευαστικής ζώνης στο λιμάνι\nΔυστυχώς δεν πέρασε αρκετός καιρός και οι φόβοι που εξέφρασα δημόσια επιβεβαιώθηκαν.Αυτό που ‘’μαγειρεύτηκε’’ σε σύσκεψη στην Αθήνα μεταξύ του ΟΛΒ και παρουσία του Βουλευτού του ΣΥΡΙΖΑ, ήρθε και το παρουσίασε προχθές, παρουσία μάλισταπολλών τοπικών πολιτικών παραγόντων, ο Υπουργός Ναυτιλίας Παναγιώτης Κουρουμπλής.\nΑπό όλες λοιπόν τις αναπτυξιακές και τουριστικές δραστηριότητες του λιμανιού του Βόλου ο Υπουργός του ΣΥΡΙΖΑ επέλεξε να προχωρήσει με άμεσο και γρήγορο τρόπο την πιο ρυπογόνο και απεχθή για κάθε λιμάνιδραστηριότητα, αυτήν της ναυπηγοεπισκευαστικής.\nΤο πιο τραγικό είναι ότι από τους αρμόδιους ή μη φορείς και παράγοντες που ήταν παρόντες,δεν βρέθηκε ούτε ένας να ψελλίσει έστω και μια μικρή αντίρρηση ή προβληματισμό..\nΟ κυβερνητικός εκπρόσωπος, για τις ουσιαστικές και πραγματικά αναπτυξιακέςδραστηριότητες ‘’πέταξε την μπάλα στην εξέδρα’’…\nΓια το θέμα της δημιουργίας της Μαρίνας για την οποία πολλές συζητήσεις έγιναν δημόσια τον τελευταίο καιρό, μας ανακοίνωσε ότι θα συνεννοηθεί με το Υπουργείο Τουρισμού !!.Έτσι η ‘’δέσμευση’’ του διορισμένου Προέδρουτου ΟΛΒ, περί εκδήλωσης ενδιαφέροντος για την εξεύρεση επενδυτών, αποδείχθηκε ένα παραμύθι που δεν πρόλαβε ούτε να ξεκινήσει.Ο ρομαντικός και εύπιστος μελετητής κ. Γιαμάκος έμεινε εμβρόντητος από τις εξελίξεις.\nΤο θέμα της κρουαζιέρας κ. Κουρουμπλής το μετέθεσε στις επόμενες δεκαετίας όταν θα έρθουν οι Κινέζοι τουρίστες !!. Τότε θα σκεφτείλέει ο ΟΛΒ να φτιάξει υποδομές υποδοχής και εγκαταστάσεις τροφοδοσίας της κρουαζιέρας. Δυστυχώς γι’ αυτούς και ευτυχώς για μας τότεδεν θα υπάρχει ούτε ο ΣΥΡΙΖΑ ούτε ο κ.Κουρουμπλής ούτε ο κ. Σταυριδόπουλος…\nΤο δυστύχημα όμως για την πόλη σήμεραείναι η στάση των πολιτικών προσώπων που ήταν στο σκηνοθετημένο πάνελ της εξαγγελίας για την ψήφιση νομοθετικήςρύθμισης εντός του Οκτωβρίου ώστε να μπορεί στο λιμάνι του Βόλου, μαζί με άλλαλιμάνια(!!) – χωρίς να τα κατονομάσει – να δημιουργηθεί ναυπηγοεπισκευαστική δραστηριότητα.\nΚατ’ αρχάς ο πιο αρμόδιος φορέας ο ΔήμοςΒόλου που εκπροσωπήθηκε από ένα διορισμένοπρόσωπο – Γενικός Γραμματέας του Δήμου – είχε άγνοια για την σημασία και προϊστορίατης επισκευής πλοίων στο λιμάνι μας. Θυμίζωότι η δραστηριότητα αυτή είχε απορριφθεί ομόφωνα από όλες τις τότε παρατάξεις του Δημοτικού Συμβουλίου και μάλιστα διαχρονικά. Οι έντονες συζητήσεις και προβληματισμοί είχαν καταλήξει, ότι μια τέτοιαρυπογόνος δραστηριότητα αν επιλεγόταν κάποτε και υπό προϋποθέσεις, αυτή να γίνειεκτός λιμανιού του Βόλου, πιθανότατα στην περιοχή του Αλμυρού.\nΕπομένως είναι επιβεβλημένο το θέμα να έρθειεπειγόντος προς συζήτηση στο ΑνώτατοΌργανο της Πόλης. Φυσικά δεν περιμένω την πρωτοβουλία αυτή να την αναλάβει η διαλυμένη παράταξη του κ. Πατσιαντά.. ούτεαυτοί που ενδιαφέρονται μόνο για την Ν. Ιωνίακαι για την ησυχία των ψηφοφόρων τους στην οδό Καραμπατζάκη.\nΠεριμένω όμως να ευαισθητοποιηθεί η Δημοτική Αρχή και να πάρει την πρωτοβουλίααφού το θέμα είναι κορυφαίο για την πόλη και οπωσδήποτε δεν μπορεί να περιμένει την έκβαση της δίκης του εκλεγμένου Δημάρχουούτε πότε η νέα ομάδα θα παίξει σε κάποιο πρωτάθλημα.\nΚαι επί τέλους ο κ. Μιτζικός, η κ. Οικονόμουκαι ο κ. Νάνος ας ασχοληθούν με κάτιουσιαστικό που αφορά την πόλη μας εκτός αν δεν το πήρανε χαμπάρι !!\nΠεριμένω τις πρωτοβουλίες των δυο Επιμελητηρίων, ιδίως του ΤεχνικούΕπιμελητηρίου που έχει τους επιστήμονες και την επιστημονική γνώση για να ενημερώσει το κοινό της πόλης, τι σημαίνειναυπηγοεπισκευαστική ζώνη για ένα λιμάνι. Πόσο μάλλον που η σημερινή Πρόεδρος του ΤΕΕ έχει εκδηλώσει ενδιαφέρον για την διεκδίκηση του Δήμου το επόμενο διάστημα..\nΗ Αντιπεριφερειάρχης κ. Κολυνδρίνη δεν ξέρω αν πήρε θέσει και αν έχει άμεσηαρμοδιότητα, είναι όμως υποχρεωμένη να ενημερώσει τον κ. Αγοραστό και να τοποθετηθεί και η Περιφέρεια επάνω στο σοβαρό αυτό ζήτημα.\nΤέλος από τους εκπροσώπους των κομμάτωνπου πλαισίωναν τον κ. Κουρουμπλήαπογοητευθήκαμε και πάλι ως συνήθως.\nΗ κ. Χρυσοβελώνη η οποία ήταν πανευτυχήςπου ήταν στο πάνελ σαν πρώην Υφυπουργός – δεν ξέρω γιατί δεν καλούνται και ο κ. Σούρλαςκαι η κ. Μακρή που διετέλεσαν και αυτοίπαλαιότερα σε κυβερνητικά πόστα- ας μάθειπρώτα τι σημαίνει ναυπηγοεπισκευαστικήδραστηριότητα σε ένα τουριστικό λιμάνι πριν βγάλει ανακοινώσεις θριαμβολογώντας για τα επιτεύγματα των ΣΥΡΙΖΑΝΕΛ !!\nΟ κ. Μπουκώρος της Νέας Δημοκρατίαςμάλιστα ξέρει και τον ‘’εφοπλιστή επενδυτή’’που θέλει να στερήσει τις θέσεις εργασίες από την Χαλκίδα και να τις φέρει στο Βόλο. Επομένως δεν έχουμε νέες θέσεις εργασίαςαλλά ‘’μεταφορά’’ από άλλο λιμάνι αλλά μαζίμε τις ρυπογόνες δραστηριότητες.\nΕπειδή ο προβληματισμός και η αντίρρησηπου εκφράζω ίσως δημιουργήσει διάφορεςδικαιολογίες ‘’περί ήπιας δήθενδραστηριότητας’’ και ‘’μικρής κλίμακοςεπισκευές’’, θα θυμίσω από τώρα ότι ασφαλώς‘’ολίγον έγκυος’’ δεν υπάρχει και σε κάθε περίπτωση οι θέσεις εργασίας που θα δημιουργηθούν από αμιγώς τουριστικέςδραστηριότητές θα είναι νέες, καθαρές και πολύ περισσότερες.\nΕξ άλλου είναι σίγουρο ότι αν προηγηθούν οιναυπηγοεπισκευαστικές δραστηριότητες, αυτέςθα είναι εμπόδιο για να προσελκύσουνεπενδύσεις για Μαρίνα ή υποδομώνκρουαζιέρας. Αυτός εξ άλλου είναι ο λόγος που σε όλα σχεδόν τα λιμάνια δεν δέχονται οι τοπικές κοινωνίες την ρυπογόνο αυτή δραστηριότητα. Δεν είναι τυχαίο ότι η δραστηριότητα αυτή έχει περιοριστεί κυρίωςστο Πέραμα.\nΌποιος λοιπόν θέλει να μετατρέψει το λιμάνιτου Βόλου σε ‘’Πέραμα’’ ας τοποθετηθείδημόσια.\nΔεσμεύομαι από τώρα ότι, από όποια θέσηευθύνης βρεθώ στο μέλλον θα εναντιωθώ στην ναυπηγοεπισκευαστική δραστηριότητα μέσαστο λιμάνι της πόλης μας, παραμένονταςσυνεπής σε ότι αποφάσεις έχουν πάρειπαλαιότερα και διαχρονικά τα ΔημοτικάΣυμβούλια του Βόλου.\nΥΓ : Αλήθεια υπάρχουν οικολογικέςευαισθησίες σε κάποιες οργανώσεις που διαφημίζουν την ευαισθησία τους στην προστασία του Περιβάλλοντος;


Μια blue jean πασχαλιά. Το κακό το πράγμα. Διπλοβρασιά. Η ζημιά. Λουλούδι από τον Παράδεισο | CaptainBook.gr\nΛεπίδι κοφτερό η παιδική ηλικία: ανοίγει σχισμές στο φως, κόβει από τη ρίζα τους φόβους, χαράζει αγάπης γράμματα πάνω σε κορμούς δέντρων και στων αθώων τις ψυχές. Η θύμησή της ματώνει. Αφήνει ίχνη πορφυρά πάνω στο χιόνι της ζωής καθώς σώνεται σιγά-σιγά και λιώνει. (Κώστας Ακριβός). Τι στόχους μπορεί να έχει ένας νέος όταν οι γονείς του είναι φύσει και θέσει πεσιμιστές και ηττοπαθείς; Απλούστατα, να δοκιμάσει να τους ξεπεράσει: να γίνει ένας ακόμα καλύτερος πεσιμιστής. Νομίζει ότι είναι εύκολο. Η ίδια η ζωή όμως τον διαψεύδει... (Ηλίας Μαγκλίνης). Ένας φύλακας κοιμητηρίου πιάνει φιλίες μ` έναν Νικόλα, ο οποίος έχει θαμμένη εκεί μια Ευδοκία. Κάποιο απόγευμα, στην ιστορία εμπλέκονται ένας πόντικας και μία γάτα. Ρέει τσίπουρο καλό, διπλοβρασιά, ώσπου αρχίζει ένα παρτάκι για τους πέντε. Εκεί, στα μνήματα. (Σάκης Σερέφας). Αρχές `90. Το καθεστώς στην Αλβανία πέφτει. Στην Ελλάδα φθάνουν οι πρώτοι οικονομικοί μετανάστες, ανάμεσά τους και η Νάζο, ελπίζοντας σε μια καλύτερη ζωή. (Μαρία Σκιαδαρέση). Στη μεγάλη οθόνη μια ιστορία έρωτα. Άνθρωποι και αισθήματα, μνήμες και εικόνες. Μέσα στην ιστορία, μια άλλη, κι ύστερα μια άλλη... Οι ρώσικες κούκλες ποτέ δεν ησυχάζουν. Σε όποια θέση και να κάθεσαι, όσο ειδικές κι αν είναι οι ανάγκες σου. (Αλέξης Σταμάτης)


Πολιτικό Κοράκι: Καλά να πάθουμε!!\nΑναρτήθηκε από Δημήτριος Ζ στις 15:37\nΑνώνυμος 2 Σεπτεμβρίου 2014 - 8:55 μ.μ.\nΜας άξιζε; Όχι σε σε όλους...\nΑνώνυμος 7 Σεπτεμβρίου 2014 - 7:31 μ.μ.\nΑνώνυμος 7 Σεπτεμβρίου 2014 - 9:53 μ.μ.\nΑνώνυμος 8 Σεπτεμβρίου 2014 - 2:01 μ.μ.\nOXI MONO Πολιτικός Eξοστρακισμός Oσων Bούλιαξαν Tη Xώρα, AΛΛA KAI ΦYΣIKOΣ, ΣE OΛA TA MNHMONIAKA KAΘAPMATA (=ΣKOYΠIΔIA ΣTA APXAIA EΛΛHNIKA !!!), NTOΠIA KAI ΞENA (=... NTOΠIA) !!!\nΑνώνυμος 8 Σεπτεμβρίου 2014 - 2:05 μ.μ.\nΑνώνυμος 9 Σεπτεμβρίου 2014 - 3:27 μ.μ.\nΑνώνυμος 10 Σεπτεμβρίου 2014 - 12:27 μ.μ.